
Minister di Husticia mr. Andin Bikker a bay 
mira con varios proyecto cu a keda cla na KIA 



RIBA invitacion di Instituto Penitenciario Aruba, reci- 
entemente Minister di Husticia mr. Andin Bikker a haci un 
bishita pa mira progreso di e trabounan cu ta andando cu 
ta 20 proyecto n’e instituto. 

Na yegada di e mandatario el a ser ricibi pa staf y Director 
di KIA, sr. Gino Winklaar unda hunto a bay mira varios 
parti di e trabounan na KIA. 

E proyectonan ta e.o. luznan cu a pone ful rond di e insti- 
tuto y cu e iluminacion cu tin aworaki ta yuda evita cu per- 
sonanan cu menos bon intencion por haci algo den scuridad 
rond di KIA. Marina Real a pone blade wires parti abou di e 
murayanan tanto paden como pafo y KIA mes a busca blade 
wires pa pone riba e murayanan pafo y paden di e instituto. 
Tambe a pone blade wires unda e detenidonan ta traha haci 
nan trabou di ofishi pa evita cu un detenido por huy. 

Riba rand di e murayanan a pone glas hopi skerpi manera 
djente di tribon cu tambe ta yuda evita huymento di un 
preso. 

Camara di Seguridad tambe a pone den e torennan cu ta 
un ayudo tanto den dia como anochi. Varios porta cu tabata 
kibra paden di e edificio a re-emplasa nan. 

Ta trata di portanan duro y pisa cu ta yuda evita cu un per- 
sona por kibra y bay den otro espacio den e instituto. 


E sistema di camara cu tin actualmente rond den KIA ta 
bay haya un upgrade y ta bay pone mas camara. 

Pa loke ta opleiding na KIA cu tabata para, a start cu esaki 
na luna aki di juni y tambe a keda cla cu seleccion di cuida- 
dornan di preso nobo. Den e proyectonan na KIA ta encera 
tambe pa bin cu un laundromat pa evita cu pañanan ta 
drenta sali for di e instituto y e preso mes por laba su pa- 
ñanan. 

Cu un laudromat por para cu obhetonan por drenta e insti- 
tuto. 

Durante bishita di Minister Bikker, Director di KT A a mus- 
tra e mandatario e cambionan relaciona cu e normal nobo 
den e area di bishita unda a pone screen pa evita cu tin con- 
tacto fisico pa evita contagia y evita tambe pa obhetonan 
drenta. 

Director di KIA, Gino Winklaar a bisa cu e ta hopi contento 
cu e apoyo cu KTA ta hayando for di Minister Bikker pa 
drecha varios parti n’e instituto. 

For di aña pasa augustus a cuminsa cu e trabounan y p’ 
awe na luna di juni ta na un punto basta avansa unda a 
cumpli cu mayoria di e proyectonan. 

Den tur e plannan cu a bin ta traha riba nan, tambe tin 
proyectonan interno p’e personal cu ta encera hopi educa- 
cion pa tin mas ayudo profesional n’e presonan. 

Parlamento a reuni pa oranan largo 

Sinembargo no mucho ta cambia cu 
aumento di castigo pa abuso di mucha 


TRATAMENTO di ley pa loke ta 
castigo pa abuso di mucha, a bira un 
tipo di maraton sin sentido, ya cu en 
realidad no por bisa cu mucho a cam- 
bia den henter e proceso pa logra di 
evita casonan di abuso sexual contra 
menornan di edad. 

Hopi hende kier a papia, hopi hende a 
papia hopi, pero hopi hende no a bisa 
mucho, mientras cu algun Minister 
di Gabinete Wever Croes a trata mas 
tanto di duna un imagen of bista di 
e maneho di Gobierno, mas positivo 
posibel. 

Ta tristo pa mira con hopi tempo ta 
bay perdi pa atende un asunto asi- 
na delicado, un asunto asina serio, 
sin contenido ya cu realmente e re- 
union a parce algo riba contamento di 
sprookjes, caminda Minister di Hus- 
ticia a haci su maximo esfuerso, pa 
mustra bon y elogia un plan cu nin- 
gun hende ta mirando su resultado. 

Un di e argumentonan principal di 
Minister Bikker tabata constante- 
mente e ‘crisisplan’ di su Gobierno, 
elogiando su colega di Sociale Zaken 
cu e plan aki, pero realidad di bida 
ta cu tanto Gobierno Hulandes como 


CFT a cuestiona e maneho aki y ca- 
minda a insisti cu Gabinete Wever 
Croes mas tanto a usa fondo di e cri- 
sisplan aki, pa tuma mas trahador 
den servicio di Gobierno sin cu pueblo 
ta mira un plan concreto. Pues si e 
crisisplan aki t’asina exitoso manera 
Minister Bikker a insisti ‘riba, lo ta- 
bata na su lugar p’e plan aki a gosa di 
sosten y elogio di Gobierno Hulandes 
y di CAFT y lo no a manda Gobierno 
pa elimina e fondo special aki y pone 
esaki bek den presupuesto pa di e 
forma aki lo por tin un control mucho 
mas efectivo riba kico Gobierno ta ha- 
ciendo cu e placa. 

Un otro punto cu a hala atencion ta 
momento cu Minister di Husticia a 
trata di elogia e concepto di ley nobo 
aki, caminda a bay over na aumen- 
ta castigo pa abuso sexual contra 
menornan di edad y na mes momento 
insistiendo cu e ley aki ta manda un 
mensahe cla pa Hueznan riba e pens- 
amento y sentimento di Gobierno riba 
e particularidad aki. Sinembargo ta 
bon cla cu Gobierno realmente no 
tin nada di bisa Corte y su Hueznan 
con nan tin cu husga un of otro caso, 


ya cu ta keda na responsabilidad di 
Hueznan cu ta trata e caso, con leu 
e por bay na duna un castigo pisa na 
hendenan cu a haci nan mes culpabel 
na abuso sexual di menornan. 

Oranan largo di discusion, oranan 
largo di ripiticion di cosnan cu ya a 
wordo bisa den pasado, oranan largo 
di Ministernan tratando na mustra 
cu Gobierno anterior a faya den e 
proceso aki pero sin duna seguridad 
cu pueblo a bin ta anhelando pa hopi 
tempo caba riba e tipo di crimen aki. 

Minister Bikker a ripiti y ripiti cu e 
tin un maneho integral, pero en reali- 
dad ta su persona su ta mira e mane- 
ho integral aki y na varios ocasion el 
a trata di hustifica of trata di logra pa 
tur hende compronde kico su maneho 
integral ta contene. 

Hopi asunto a wordo atendi sin cu nan 
tabata necesario den e discusion cu a 
wordo hiba riba e cambio di ley aki, 
cu pa colmo ta un ley cu Prome Min- 
ister Evelyn Wever Croes durante di 
campaña electoral a sigura pueblo 
cu e cambio di ley aki su Gobierno lo 
tuma 6 pa 7 minuut pa cambia! 


Hopi hende no sa mas di e 

Temblor di 4.5 di magnitud di ayera mainta na Aruba 


HOPI habitante no a sinti mes e temblor cu banda 
di 6 or di mainta lo a ser senti aki-aya. Departamen- 
to Meteorologico di Aruba si a registra e ora exacto 
cu e temblor a pasa y esaki tabata pa 6:33AM den e 
Golfo di Maracaibo, Venezuela. 

Esaki a pasa na un distancia di 140 KM Zuid Zuid 
West di Aruba, un profundidad di 22.9 KM y e mag- 
nitud ta di 4.5.E distancia di temblor tabata hopi leu. 
Dave Barkmeyer, Director interino di Departamento 
Meteorologico di Aruba, ta kere cu hopi hende por a 
sinti’e, aunke e tabata mas leve cu esey. 


E aña aki no tabatin hopi temblor, pero si tabatin 
den areanan di Puerto Rico. 

P’e weekend aki un biaha mas stof di Sahara ta 
drentando Caribe. 

Segun Barkmeyer, e concentracion di e biaha aki ta 
menos, pero lo stroba e visibilidad y haci e shelo poco 
shinishi. E hendenan cu tin problema di respiracion 
pa sigui tene precaucion. E nubia di stof di Sahara lo 
dura problablemente 3 pa 5 dia y no lo keda mucho 
mas den region. Tin algun awasero cu tambe ta lim- 
pia shelo y ta sigui direccion West. 

Ta basta: 

Dialuna atardi un biaha mas docentenan 
lo marcha pa demostra nan disgusto 


Sindicato SIMAR a reuni cu diferente 
fraccion den Parlamento caminda varios 
sindicato tabata tey presente. For di oranan 
di merdia SIMAR lo a yama e reunion aki 
cu caracter di urgencia. 

Josephine Albertus, Presidente di e 
sindicato a indica cu for di dialuna caba e 
inkietudnan a cuminsa lanta bek. 

Nan a wordo yama dor di nan coleganan 
di Prins Bernhardschool. Despues di esey 
p’e coleganan di Colegio San Nicolas. 
Tambe tabata wordo yama p’e coleganan 
di Scol Paso pa Futuro. 

SIMAR tabatin siman pasa reunion cu 
Minister di Enseñansa, Rudy Lampe, pero 
te ainda nan no a ricibi preto riba blanco 
riba e parti cu nan no lo muda. 

Diaranson nan a ricibi un carta. Riba 
esey tambe nan tabatin cierto puntonan 
caminda cu no tabatin un fecha data tal 
dia of nunca mas nan no lo wordo muda. 
Por ta pa otro aña por bin cu e scol por 
muda. Tambe por bisa cu dialuna, ora cu 
a wordo acerca p’e docentenan di Prins 
Bernhard riba e parti cu e cabesante a 
wordo yama y bisa cu e scol lo tin cu cera 
tog. Cu e scol lo bay cay bao di Soasa. 

SIMAR ta lamenta di tende riba rednan 
social cu Minister Rudy Lampe a bin cu 
su rueda di prensa, unda cu e ta bisa cu 
tabata trata aki di un eror humano. Si e ta 
un eror humano, cu por pasa, pero e ora 
bo no ta bay tapa e eror humano. Bo ta 
bay trece claridad. 

E Minister a vocifera cu el a tuma contacto 
cu SIMAR. E Presidente a mustra 
cu ningun momento a tuma contacto 
cu SIMAR. 

Den ningun momento e Minister a manda 
un carta. Te awe ainda SIMAR no a ricibi 
un carta unda cu ta bisa cu ta trata di un 
eror humano. 

DordiedocentenandiPrinsBemhardschool 
a tuma contacto cu SIMAR dialuna, 
a palabra cu diamars mainta lo a bay 
n’e scol pa papia cu e docentenan y e 
cabesante. Eynan a haya clarificacion di 
kico a pasa dialuna atardi cu e cabesante 
a haya un reunion cu e Directora interino 
di DPS unda cu a informa cu dia 3 di juli 
mester entrega e yabi y scol lo cera tog y 
otro aña lo cay bao di Soasa. 


Diamars despues cu a papia cu e 
docentenan, SIMAR a indica cu nan lo ta 
proactivo. A tuma contacto cu e Minister 
pa puntre kico ta pasando. E momento ey 
e Minister a bisa cu ta trata aki di un eror 
humano 

Te ayera ainda, a puntra bureau di Minister 
ora cu a ricibi e carta di Paso pa Futuro, 
unda e carta di Prins Bemhard ta. A bisa 
cu no tin nada ainda. 

SIMAR ta lamenta di tende cu Minister 
Rudy Lampe ta papia di eror humano, 
pero den ningun momento a purba di trece 
claridad riba e eror humano aki. 

A purba hustamente di tap’e. Por bisa cu 
siman pasa diamars, ora cu e scol a ricibi 
e carta, e carta a bay cu bode special na 
Prins Bernhard ora cu e cabesante mester 
a firma e ontvangst p’esaki. Si ta un eror 
humano, dicon a manda un carta e ora ey 
di rectificacion. 

Si wak riba e parti di Colegio San Nicolas, 
siman pasa, dia 18 di juni, Minister Lampe 
mes a bisa den un di su sesionnan live, cu 
e ta honra e maestronan di Colegio San 
Nicolas nan peticion y e ta trek in e MB. 
Diaranson ultimo, nan ta ricibi un carta y 
den e carta ta bisa cu a trek in un parti di 
un frase den e MB. Esey no tabata loke 
a palabra. Siman pasa ora cu a ricibi e 
informacion, tabatin un reunion cu veld 
di enseñansa y tabata contento di por a 
vocifera cu e MB a wordo ingetrokken y 
lo cuminsa for di base cu e docentenan pa 
traha bay dilanti, pa por sigui cu inovacion. 

Segun Josephine Albertus, ta lamentabel 
y sin respet pa wak cu Minister kier 
culpa SIMAR p’e inkietud, disgusto y 
frustracion cu tin enseñansa. E Minister 
ta bay asina leu dor di bisa cu e no t’e 
problema cu SIMAR tin cu enseñansa, 
pero ta cu e Gabinete Wever-Croes. 
SIMAR kier a indica y a bisa diahuebs 
anochi, cu e problema cu SIMAR tin, t’e 
disgusto y e frustracion cu Minister di 
Enseñansa ta trece den veld di enseñansa. 
E scolnan ta acerca e sindicato. Ta deber 
como sindicato pa nan por bay sinta, 
dialoga pa nan y trece claridad. Pero ta 
lamentabel pa wak cu ta haya papel preto 
riba blanco. 

Loke ta skirbi no ta wordo honra. 



Ta duna palabracionnan cu no ta bisa 
solamente a duna na SIMAR. A dun’e 
riba e sesionnan live cu full Aruba por a 
scuch’e y atrobe no ta honra nan, ta bin 
cu algo otro. No ta husto y e ta un falta di 
respet, segun Albertus. 

Minister a bisa cu e docentenan ta 
profesional, nan ta bon educa. Y si t’asina, 
nan mester ta tambe humano y profesional 
pa si ta un fout humano manera Minister 
a bisa, rectifik’e na moda cu mester y no 
purba di tap’e y sconde, pa e ora ningun 
hende no sa. 

SIMAR kier claridad p’e maestronan y ta 
lamenta pa wak cu e no tey ainda. Den e 
reunion cu e miembronan, Simar a mustra 
cu dato y base, cu loke ta wordo vocifera 
dor di Minister Lampe no ta corecto y 
conhuntamente a dicidi cu dialuna atardi 
3’or, lo tin un marcha pa mustra e disgusto 
cu tin, pasobra nan ta bisa Ta Basta. 

Na ex-DOW lo reuni cu veld di enseñansa 
pa nan tin nan marca. E docentenan a 
vocifera cu nan kier e mayornan tambe 
sali cu nan. Ta purba, ta dialoga, ta purba 
cu carta, pero e Minister no ta honra nan. 
E ora ey, no ta husto, segun Albertus. 

SIMARkier dialoga, pero cu confiansa. No 
kier dialoga unda ta bisa cu palabracionnan 
cu ta wordo haci, no ta wordo honra. 
Cosnan cu ta wordo buta preto riba blanco 
no ta honra. Semper e meta di Simar ta 
dialogo, pasobra esey t’e meta di un 
sindicato. Pero mester bisa si cu e minister 
mester ta honesto y duna e claridad. Ahaya 
e mandato cu lo bay bin cu un marcha, 
pasobra e docentenan a bisa Ta Basta. 

Wardacosta lo sigui cu patruyanan intensivo 



E patruyanan intensivo di Wardakosta y Defensa ta 
dunando e efecto necesario. Ultimo tempo no a detec- 
tá ningun yegada di botonan ilegal riba nos islanan. 
Pesey Wardacosta lo sigui cu e patruyanan intensivo 
pa controlá e fronteranan marltimo di Aruba, Bonaire 
y Córsou. 

Pa por ehecutá e patruyanan, Wardacosta lo sigul ricibi 
asistencia di unidadnan di Defensa den forma di e bar- 
co di Marina Real Zr.Ms. Zeeland cu su helicópter NH- 
90, patruyanan riba tera cu e vehlculonan Anaconda, 
militarnan riba tera y riba laman. 

Na Aruba Wardakosta ta haci uzo di un Unmanned 
Aerial Vehicle (UAV) pa controlá e frontera. E UAV aki 
tambe ta forma parti di e asistencia di Defensa den Ca- 
ribe na Wardacosta. 

E meta di e vigilancia di frontera ta pa evitá botonan 
yega tera di un forma ilegal. 


Sigur mirando cu actualmente Sur-America tin un 
brote di COVID-19. 

N’e parti di mundo aki ainda no ta logrando contené e 
virus cu a costa bida na miles di persona y caminda tin 
hopi habitante infectá. 

Nos islanan tin e COVID-19 bou di cóntról y nos lo ke 
mantené asina. Esaki ta di sumo importancia pa crece- 
mento di e economianan local y pa crea stabilidad riba 
e islanan. 

Wardacosta ta haci un suplica na habitantenan pa na 
momento cu mira algo sospechoso óf peligroso riba la- 
man óf na costa, pa yama Wardacosta riba e number 
913. 

E number akl ta alcansabel di dia i anochi. Barconan 
riba laman tambe por tuma contacto cu e Centro di Res- 
cate di Wardacosta via di e canal VHF 16 na momento 
cu nan mira algo sospechoso óf peligroso riba laman. 

Minister Dangui Oduber a reuni cu fundadornan 
di Stichting Centro di Bario Santa Cruz 



Minister Oduber ta aplaudi e idea di e 
proyecto pa bin cu un centro di bario den 
Santa Cruz, 

Den e proyecto ta menciona cu e meta ta 
p’e centro di bario wordo uza pa muchanan 
entre 8 pa 18 aña di edad. 

Nan lo por kies pa haci entre 2 pa 3 de- 
porte cu ta promove pa nos hobennan hiba 
un bida saludabel. 

Apart di esaki e stichting su plan tambe ta 
pa por brinda brinda huiswerkbegeleiding 
n’e studiantenan, duna nan un sandwich 
despues di scol y duna cursonan pa adulto. 


DIAHUEBS Minister di Turismo, Salubridad Publico y Deporte 
sr. Dangui Oduber a reuni cu sres. Michel Lopez y Walter Maduro 
di Stichting Centro di Bario Santa Cruz. 

Den e reunion aki e fundadornan di e stichting a presenta un buni- 
ta proyecto na Gobierno. Stichting Centro di Bario Santa Cruz a 
wordo funda na aña 2017 cu e meta pa realisa un Centro di Bario 
den Santa Cruz. 


Pa haci esaki posibel e stichting tin mester 
di lokalnan di klas estilo prefab, p’e motibo 
e stichting a acudi serca Minister Oduber 
pa mira con por yuda cu esaki. 

Minister Dangui Oduber ta apoya proyecto 
caminda ta promove nos hobennan pa hiba 
un bida saludabel door di practica deporte. 



Directie Scheepvoart 
Aruba (DSA) ta muda 



DIRECTIE SCHEEPVAART ARUBA 


DEN coneccion cu mudamento, Directie 
Scheepvaart Aruba (DSA) ta informa cu 
su oficina lo ta cera pa publico for di dia- 
mars 23 di juni y te cu diabierna 3 di juli 
2020 . 


Entrante dialuna 6 di juli 2020, Directie 
Scheepvaart lo resumi su operacion n’e 
adres nobo cu ta Italiestraat 20. Riba di- 
cho fecha tambe lo cuminsa brinda ser- 
vicio atrobe na publico. 

Otro promesa no cumpli 

Lucha contra adiccion a bira perdida di salario 
di trahadornan den cuido contra adiccion 

Parlamentario Robert Candelaria 



Gabinete Wever Croes tin un historial di ta un Gobierno cu 
ta priminti pueblo algo y ta keda sin cumpli cu promesanan 
cu a wordo haci na pueblo. 

Parlamentario di fraccion di AVP, sr. Robert Candelaria 
a mustra diahuebs mainta cu e actual Gobierno ta prim- 
inti pa legalisa remedi, pero den practica ta purba legalisa 
plantacion di marihuana. Ta lanta e pregunta ta pakico 
Gobierno ta haci esaki? 

E splicacion ta cu esaki ta of pa tene sponsor na liña y con- 
tento, of pa tene pas den un Gobierno dor di tene partner 
di coalicion na liña p’e Gobierno no bay cas. 

“Hecho ta si cu sin cambio den e ley menciona, tur cos cu 
nan kier haci awor ta prohibi. No por bende e cuero prome 
cu mata e baca. Nos indicacion fuerte ta, cu Gobierno sa cu 
e no tin mayoria den Parlamento pa sostene e cambionan 
legal pa legalisa plantacion di cannabis, pero ta sigui tog. 


Si kier sigui kere den e promesa aki pa gana placa of pa 
mantene e Gobierno na mando, be my guest, pero n’esnan 
cu ta kere cu nan lo gana placa facil cu cannabis, mi kier 
bisa nan pa nan sa si, cu nan ta gaña nan mes. 

Loke nos ta haña hopi lamentabel t’e hecho cu e mesun Go- 
bierno di MEP-POR-RED aki cu ta trata na legalisa cultivo 
di cannabis cu nan NO a palabra cu otro den nan acuerdo 
di gobernacion. Loke si Gobierno a bisa cu nan lo haci den 
nan acuerdo di gobernacion ta, cu nan lo yuda esnan cu ta 
adicto di droga. Mi ta bolbe cita partinan di nan acuerdo. 
“Di acuerdo cu recomendacion di Nacionnan Uni nos lo 
dedica 1.5% di nos presupuesto nacional na crea e infra- 
structura adecuado pa preveni y combati drogadiccion.” 

“Rehabilitacion: Nos lo percura pa un biaha mas e cadena 
di cuido den adiccion lo t’e ehempel pa cuido aki na Aruba, 
manera esaki tabata. Iniciativa priva, iniciativa publico lo 
wordo reenforsa.” 

“E cadena di cuido lo mester trece cu ne, cu esaki lo para 
e proceso/ciclo di degeneracion mental, spiritual, social y 
dependencia total cu adiccion ta trece cu ne. 

E cadena di cuido mester guia e adicto for di riba caya te 
na bira un ciudadano respeta y productivo den nos comu- 
nidad.” 

Realidad ta cu Gabinete MEP-POR-RED a stop di paga 
salario di hende cu ta traha cu adictonan. A kita algun di 
trabou y asina por sigui menciona mas cos cu ta contradici 
loke nan a priminti pa cu e maneho di adiccion. 
Mientrastanto t’e hende ta keda perhudica. Su famia ta 
keda desampara y si no sigui yuda centronan cu ta yuda 
e adictonan pa sali di nan adiccion, ta comunidad ta keda 
desampara. 

Esaki ta djis un ehempel mas di con e Gobierno di MEP- 
POR-RED di inicio a sali y priminti hopi cos bon, pero ta 
ehecuta lo contrario y asina ta perhudica e ser humano cu 
nan a bisa cu lo ta central, Robert Candelaria di AVP a 
conclui. 

Aruba Bank a ricibi bon reaccion 


Invitadonan di Grupo Popcorn Dancers Aruba a ricibi 
hopi tips valioso con pa maneha un bon presupuesto 





Aruba Bank a duna un seminario di con pa 
maneha bo presupuesto y asuntonan finan- 
ciero en general, na invitadonan di grupo 
Popcorn Dancers Aruba, diahuebs atardi. E 
seminario tabata uno hopi informativo y al- 
abes interactivo p’e grupo, kendenan a haci 
hopi pregunta n’e ehecutivo di Aruba Bank. 


1»I 

V W 

#1 Online 

PARTICIPACIONIMPORTANTE 


En conexcion cu e situation actual di e Virus Covid-19 
nos di AWEMainta ta pidi cooperacion 
di nos clientenan, pa tuma contacto cu nos 
via nos e-mail nan; 

noticia@ awemainta.com 
toko@ awemainta.com. 

Sales via sales@awemainta.com. 

Of via nos telefoon; 583-1400. 

Tambe nos ta pidi cooperacion pa por haci tur pago 

via Online Banking. 

Pago nan por wordo haci via nos cuenta bancario di 

CMB #22982600. 

Danki pa e cooperacion di semper. 




E invitadonan a ricibi lectura for di Aruba 
Bank riba con nan por maneha nan presu- 
puesto na un manera mas mihor posibel. In- 
vitadonan ta ricibi hopi tips y informacion 
valioso riba diferente topico. . 

Representantenan di Aruba Bank, Carina 
Boekhoudt y Elston Figaroa a duna un spli- 
cacion elabora riba e mihor manera pa mane- 
ha awendia nan presupuesto especialmente 
durante di e crisis di Covid-19. 

Pa Aruba Bank ta un placer pa mira e interes 
den comunidad pa ricibi guia financiero. 

E banco pionero ta habri pa tur esnan cu ta 
desea di ricibi mas informacion tocante con 
pa maneha nan asunto financiero, por man- 
da un email na marketing@arubabank.com . 
Aruba Bank ta gradici Freddy Tromp, lider 
di Popcorn Dancers, p’e oportunidad. 

Minister Dangui Oduber: 

Ley di Productoncm di Tabaco a keda 
aproba den Conseho di Minister 



DIABIERNA mainta durante reunion di Conseho di Minister a 
ser aproba e ley “Landsverordening beperking tabaksprodukten”. 
Den pasado sr. Marlon Sneek di AVP a entrega e ley aki, pero e 
no tabata completo. 

Minister Dangui Oduber kier a gradici sr. Sneek pa presenta e 
concepto di ley aki cual sigur tabata na su lugar. 

E ley cu ser presenta no tabata uno completo y nos a trek in e 
ley cu sr. Marlon Sneek a entrega y a haci e cambionan debido 
y a presenta un concepto nobo. 

E lev ta ensera lo siguiente: 

• Prohibicion general pa huma den areanan publico pa proteha 
salud di hende y descurasha humamento. 

• A percura pa tur e definicionnan necesario a wordo duna locual 
ta haci e implementacion mas eficiente. 

• A aumenta e edad pa por cumpra sigaria di 18 pa 21 aña. 

• Mayoman cu ta huma den compania di un menor di edad 
ta core riesgo pa haña multa. Esaki ta pa proteha e salud di 
menornan di edad contra e huma di sigaria. 

• Companianan mester percura pa proteha e salud di su 
trahadornan tambe. 

• Lo ser prohibo pa parti sigaria por nada y pa bende sigaria los. 

E ley aki a wordo amplia y adapta di un manera cu e ta contene 
tur e elementonan necesario pa por logra e meta di proteha salud 
di e pueblo en general (secondhand smokers) y pa descurasha 
humamento na Aruba. 

Di e manera aki tambe nos como pais lo cumpli cu e exigencianan 
di e Framework Convention on Tobacco Control di Organizacion 
Mundial di Salud (WHO) y cu nos Plan Nacional di Action riba 
Prevencion di Non-Communicable Diseases (NCDs). 


Asina Ministerio di Salud ta sigui traha pa salvaguardia e salud 
di nos hendenan. 

Minister Dangui Oduber a splica cu si un persona kier stop di 
huma e por acudi na su dokter di cas cu por dune tratamiento 
p’esaki, si ta necesario. Cerca e POH (Praktijk Ondersteunende 
Huisarts) e por haya conseho y un “motiverende gesprek”. 

E persona por haya guia tambe cerca Consultorio pa Asunto di 
Adiccion (CAA). Como alternativa tin dos otro instancianan 
na Aruba cual ta Aruba Hypnosis Center y tambe Agencia 
Adventista di Desaroyo y Recurso Asistencial) cu ta un 
organisacion humanitario. 

Si bo ta huma mas cu 10 biaha pa dia of bo ta huma dentro di e 
prome 30 minuutnan despues cu bo a caba di lanta for di soño, 
tin hopi chens cu bo lo cay den remarce pa medicamente por 
medio di bo dokter di cas. 

Minister Dangui Oduber ta conseha p’esnan cu no ta huma, no 
cuminsa. P’esnan cu ta huma, pa acudi nan a dokter di cas. Dor 
di stop di huma, bo ta reduciendo e riesgo pa un evento vascular 
cu 70%. 

Tambe Minister kier recorda cu tur persona tin e derecho di ta 
“SHS - Free” den areanan publico. E ley aki a wordo aproba 
pa Conseho di Minister y a bay pa Raad van Advies pa despues 
bay Parlamento pa por wordo ehecuta. 

Pidi esnan cu ta huma rond dibo pa por fabor no huma den 
sercania di bo yiunan y/o di bo mes. Proteha bo mes di no bira 
victima di humado pasivo asina Minister Dangui Oduber a duna 
di conoce. 

Registracion pa 100 Innovations Ciclo 2 ta HABRI 


+ 


E prome Ciclo di 100 Innovations tabata un exito completo 
durante su trayectoria den april. Nos a ricibi mas cu 80 proyecto 
di teamnan cu ta desea pa nan proyecto wordo desaroya cu ayudo 
di 100 Innovations, cual mas cu 30 proyecto ta na caminda pa 
wordo haci un realidad. Den e simannan benidero, e teamnan 
lo haña e oportunidad pa haya seminario riba diferente topico, 
tur cual lo yuda desaroya nan proyectonan den diferente forma 
y tambe produci resultadonan positivo pa tanto e lidernan di 
proyecto y nos isla, Aruba. 

Registracion p’e segundo Ciclo ya caba ta den su di dos siman 
di ehecucion. Te cu dia 30 di juni, tur idea den e area di People, 
Planet y Prosperity ta keda bon bini. 

Tur idea den e area di People ta encera ideanan cu lo asisti 
na resolve e retonan cu nos ta enfrenta cu tin un efecto riba 
e hendenan den nos comunidad, of e hendenan cu ta bin den 
contacto cu nos comunidad. 


E area di Planet ta inclui tur idea cu por asisti cu e retonan cu 
ta afecta nos medio-ambiente, ambos riba tera y marino. E area 
di prosperity ta inclui tur idea cu tin un impacto positivo den 
desaroyo di nos economia. 

Nos ta hopi entusiasma pa mira e creatividad cu nos comunidad 
ta inventa pa mehora nos isla. Nos a wak e creatividad aki pa 
Ciclo 1 y nos ta spera mas ideanan na caminda pa Ciclo 2. 

Nos ta enfrenta hopi reto awor como un isla, dor di COVID-19, 
pero niun reto ta mucho grandi pa nos isla; p’esey nos ta hopi 
sigur den e inovacion di nos comunidad. 

E proyecto aki ta un invitacion pa tur hende cu tin solucionnan 
inovativo y creativo pa cualkier reto cu nos ta enfrentando, niun 
idea ta mucho chikito of mucho grandi! Si bo tin un idea cu den 
cualkier manera por asisti na nos comunidad y isla, e programa 
aki ta p’abo! Crea awe, pa mañan nos por ta orguyoso di nos 
isla y p’e añanan pa bin. 

No lubida di bishita nos website, www. 100innovations.org pa 
mas informacion, of si bo tin mester di inspiracion pa planea bo 
proyecto inovativo y mas cu claro, registra bo idea! 

Sigui nos riba nos paginanan social @OneHundredAruba pa 
keda informa di tur e desaroyonan di 100 Innovations! 




Dia Internacional contra Uzo y Abuso di Droga 


Better knowledge 


AYERA dia 26 di juni 2020 tabata Dia 
Internacional contra Uzo y Abuso di 
Droga. Na aña 1987 ‘Asamblea General 
di Nacionan Uni’ a scoge e fecha di 26 di 
juni como e fecha oficial contra e Uzo y 
Abuso di Droga y Trafico Ilicito. 

E aña aki Nacionnan Uni (United Nations) 
a scoge e lema: "Better KnovylegdeFor 
Better Care? f . E lema aki ta enfatisa riba 
e necesidad pa mehora e conocemento 
riba e problema mundial di droga. Mas 


mihor conocemento tin riba e tema aki 
mas mihor e cooperacion intemacional y 
trahamento hunto ta bira. Asina hunto por 
bringa e impacto riba Salud, Gobemacion 
y Seguridad, 

Durante aña FADA ta traha riba e area 
di prevencion tratando e tema di Uzo y 
Abuso di Droga legal y ilegal. FADA 
ta ofrece diferente charla/workshop 
y programa riba e topico di droga y 
adiccion na diferente scol rond di Aruba, 


compania-, gruponan social y mas. Nos 
ta cuminsa cu prevencion ya for di e edad 
di 4 aña. Tur presentacion ta riba nivel di 
e edad di e participantenan. 

Nos ta ofrece diferente herment/ tools 
pa nos muchanan por aplica ora nan 
encontra nan mes den cierto situacionnan 
relaciona cu e tema, nos ta siña nan 
pa para fuerte y siña bisa NO. Nos ta 
siña nan tocante consecuencianan cu e 
uzo di droga tin y mucho mas. Asina 
for di un edad jong nos por educa nos 
muchanan pa tuma bon decision den bida 
y siña nan kico ta bon y kico ta malo. 

Pa mas informacion of pa afspraak por 
tuma contacto cu FADA na number di 
telefon 583-2999 of whatsapp 564-4516 
y nos e-mail info@fada.aw . Corda bishita 
nos website www.fada.aw 

Planea bo bishita na MANA den periodo di vakantie 



Museo Arqueologico Nacional Aruba (MANA) ta infor- 
ma publico cu su salanan di exposicion ta habri den e 
periodo di e siguiente vakantie. Orario pa publico ta 
dialuna pa diabierna di 9:30’or di mainta pa 4:30 di 
merdia. Te ainda, entrada di MANA ta gratis, pues 
probecha y planea un bishita durante bo vakantie cu 
bo famia y amigonan. 

Tene cuenta si, cu te proximo aviso, reglamentonan 
en conexion cu Covid-19 ta keda na vigor pa bishita 
MANA. 

Den transcurso di añanan MANA a ofrece diferente 
speurtocht den su sala di exposicion permanente, cada 
biaha cu un diferente tema. E aña aki MANA ta ofrece 
cada mucha y hoben cu bishita e exposicion perman- 
ente durante su vakantie un escogencia di diferente 
speurtocht. 

Lo por haci e speurtocht tanto individual como den 
grupo. Por acudi na balie di MANA pa scoge e speur- 
tocht cu ta desea di haci, tanten cu tin disponibel. 

Gruponan di campamento y gruponan di 10 persona 
of mas cu ta desea di bishita MANA durante periodo 
di vakantie, mester tuma contacto na 582-8979 of via 
email info4mana@gmail.com pa traha un cita. 

Mester tene cuenta cu den e “normal nobo”, gruponan 
no por ta mas grandi cu maximo 15 mucha/ hoben pa 
bishita MANA. 

Keda pendiente pa informacion tocante un programa 
virtual cu MANA y Fundacion Museo Arubano lo lanza 
dentro di poco. Sigui nos riba nos paginanan di Face- 
book Archeo Aruba y National Archaeological Museum 
Aruba y tambe e pagina di Fundacion Museo Arubano 
pa mas informacion tocante programa di vakantie. 

E Hotel #1 pa romance den Caribe 

Ta ricibi su prome pareha for di dia 
cu Aruba su frontera a habri bek 



AMOR ta den aire atrobe na Bucuti & Tara Beach Resort . 
Mientras e isla ta habri su frontera pa bishitantenan inter- 
nacional, e #1 Hotel pa Romance den Cariba ta sumamente 
contento pa por ricibi un pareha cu ta celebrando nan ani- 
versario como su prome huespednan. 

Bucuti & Tara ta agradecido cu e pareha Hulandes, cu ta 
biba na Curaçao, a escoge e resort pa celebra un momento 
asina special den nan bida. 

Nan a yega den orarionan di mainta na Aeropuerto Inter- 
nacional Reina Beatrix y a experiencia e aeropuerto su pro- 
tocol di seguridad nobo y despues nan a disfruta di Bucuti 
& Tara su experiencia VIP cortesia di First Class Aruba. 

E pareha a yega Bucuti & Tara Beach Resort den un Se- 
dan priva y desinfecta cu ta lo mihor den transporte priva 
y social distancing. E hotel a implementa un experiencia 
nobo completamente “touch-free” pa check-ins. Yamando e 
huespednan bon bini den style Bucuti su team tabata para 
na entrada, manteniendo 1.5m di distancia for di otro y 
aplaudiendo cu felicidad. 

Doño/CEO Ewald Biemans, Resort Manager Rik van den 
Berg, Assistant Manager Ignacio Ortiz y e pareha su per- 
sonal concierge Simone van Bokhoven a saluda nan cu 
Champagne manera ta wordo haci normalmente. 

Personal concierge Simone van Bokhoven despues a acom- 
paña nan na nan suite pa un check-in priva, completamente 
touch-free. Sin rij largo, servicio priva y personal cu ta hon- 
ra e seguridad di e huespednan p’asina nan por disfruta lo 
mas pronto posibel di Eagle Beach - Aruba su Beach di mas 
famoso y reconoci manera un di e “Dream Beaches of the 
World.” 



Durante nan estadia, nan concierge personal ta na nan dis- 
posicion p’asina nan no tin cu warda den compania di otro. 

Nan lo ta un di e prome huespednan pa experiencia e pro- 
tocol di seguridad contra COVID-19 grado hospitalario y 
hi-tech cu ta wordo implementa na Bucuti & Tara. Conoci 
como e hotel di mas eco-certifica den region, Bucuti tin un 
historia largo di pone mayor importancia riba e salud y 
seguridad di nan huespednan, trahadornan y pa planeta. 
Bucuti & Tara’s su protocol di siguridad contra COVID-19 

a wordo traha uzando e reglanan di Center for Disease Con- 
trol, World Health Organization y cu ayudo di dokternan di 
intensive care cu a keda n’e resort y a colabora cu Bucuti su 
leadership team. 

Combina cu e isla su mes un protocol nan di seguridad, 
Bucuti & Tara ta ofrece Caribe su vakantie di mas saluda- 
bel y sigur. 

Social distancing no ta nada nobo pa Bucuti & Tara cu sem- 
per a ofrece parehanan privacidad total y luho cu 8 meter 
di distancia entre nan sun loungers y umbrellas. Mas cu $1 
miyon a wordo inverti den renobacionnan cu ta andando 
pa Elements Restaurant, SandBar, nan pool y jacuzzi cu lo 
ta trahando 100% riba energia genera pa medio di nos solo 
(solar panels). E pareha por disfruta di private dining, un 
sunset spectacular riba beach y nan por haci actividadnan 
di wellness traha specialmente pa eleva nan salud. 

One Happy Island awor a bira One Healthy Island 

First Class Aruba y Bucuti & Tara Beach Resort ta cer- 
tifica y ta sigiendo Aruba’s Health & Happiness Code . E 
programa di certificacion nobo ta segura Aruba su bishitan- 
tenan cu e isla lo mantene su mes na e grado di mas halto 
cu protocolnan di salud y siguridad durante nan estadia. 

CMB 60+ pasando un rato ameno 
na Santa Rosa cu hopi informacion 




DURANTE siman Departamento di Agricultura, Cria 
y Pesca Santa Rosa tabatin e honor di ricibi bishita di 
Grupo di CMB60+ pa di dos aña consecutivo. Esaki ta 
consisti di un grupo special di pensionadonan di Carib- 
bean Mercantile Bank cu awor ta disfruta di diferente 
actividad social cu nan ta haci cu e grupo. 

Sr. Juan Kock, kende t’esun na cabez di e grupo cu 
sigur ta haciendo un tremendo trabou p’e grupo aki. 
Durante siman e grupo aki a haci un bishita aki na 
Santa Rosa pa un presentacion. E presentacion cu nan 
tabata desea ta conoce mas di loke ta trata matanan 
Herbal. Nan deseo ta pa conoce mas kico tur por wordo 
haci cu e matanan aki. Con t’e mihor manera den cuido 
y uzo. Conoce mas pa loke ta “Stekmento” di e tipo di 
matanan aki. 

Presentacion a wordo duna pa nos Ludwig Rasmijn, 
kende pasa ampliamente riba e matanan Herbal y 
tambe algun fruta cu ta duna beneficio pa salud di e ser 
humano. Nan ta yama e frutanan aki “Superfruit” cu 
por tin hopi beneficio contra diferente malesa cronico. 
Frutanan manera Granatapel, Tramarijn y Sorsaca. 
Den e di dos parti di e mainta a duna un presentacion 
hopi interesante di “Hobby pa Agriprenuer” Esaki ta 
basa mas p’e personannan aki cu awor ta cu pensioen 
kico nan por haci durante oranan liber cu kisas por bira 
un negoshi pa nan mes den futuro. 



Tabatin e opurtunidad durante un pauze pa por a difru- 
ta di un dushi pasaboca y refresca cu un dushi awa di 
Lamoenchi y juice di Tamarijn. 

Na final di e presentacion sigur tabatin hopi pregunta 
di cual tur por a haya un contesta satisfactorio riba 
diferente inkietud cu nan tin riba e diferente mata cu 
nan tin den cura. 

Un danki special na sr. Juan Kock hunto cu su grupo 
di CMB60+ cu un biaha mas a bishita Santa Rosa e 
comparti diferente idea y punto interesante riba Agri- 
cultura engeneral y matanan Herbal. 

Kico a keda di nos autonomia? 

Baca di lechi a bira un baca flaco, cu cuero 
y hueso, politiconan elite a caba cune 

Scirbi pa Atan Lee 

Di Movimiento Futuro pa un Aruba nobo 



HOPI t’e politiconan elite cu tin miedo pa un gemeente, 
debi cu asina nan ta perde tur poder y como cambio di esaki 
lo bin un un control mucho mas severo riba nos maneho y 
finanza publico. 

Si bo pinta e mapa di Aruba, anto bo ta realisa cuanto pod- 
er Hulanda tin caba riba nos pais. Nos autonomia ta sola- 
mente e pida tera cu yama Aruba, asina cu bo yega n’e parti 
di lama cu ta marca nos frontera ya esaki ta pertenece na 
Reino Hulandes. Nan tin den nan man tur loke ta trata 
derechonan internacional, nos costanan y e parti diplomati- 
co ta cay bao di nan maneho tambe. 

Ban compara kico a sosode durante 34 aña di nos Status 
Aparte, Aruba su Autonomia: 

Corupcion y mas corupcion: Politiconan cu pensioennan mi- 
yonario, 20 te 60, 70 mil pa luna: 

Politiconan cobrando overbruggingstoelage di miyones y 
miyones, no ta importa si nos situacion financiero no ta 
bon, nan si ta cobra nan overbruggingstoelage di miyones: 
Fabornan riba tur tereno na amigo y famia: Politiconan bao 
di investigacion o ya a ser sentencia: Hobennan bon studia 
pa motibo cu Gobierno ta pensa cu nan tin otro color politico 
ta ser manda cas, pero cobrando nan salarionan tur luna, 
na nan lugar ta bin un cu si e Gobierno tin confianza den 


dje, debi cu e ta di nan color: Frutracion di nos intelectual- 
nan: Un stempelparlement cu ta funciona segun e ordo cu 
nan ta ricibi di ariba. 

Un Paralamento cu ta funciona bao nivel cu insultonan per- 
sonal, saca sushedad, insinuacionnan falso, nada di un bon 
educacion pa nos hobennan. Un nivel asina bao, pa un pais 
cu hendenan bon prepara profesionalmente. 

Un pobreza enorme, hopi prome cu e crisis a cuminsa, 
muchanan cu ta bay skol sin come, sin baña etc., mientras 
cu politiconan elite si ta goza di previligio di por biba mane- 
ra un Sheijk. 

Aruba ta pober, hopi pober cu posibilidad grandi cu nos 
moneda pa prome biaha den su historia por devalua, algo 
tristo den nos historia. 

For di 6 aña pasa Aruba a perde su Status Aparte, na mo- 
mento cu nos a entrega nos finanza publico den man di Hu- 
landa. 

Un debe cu e PPP proyectonan di riba 8 biyon florin, ningun 
Gobierno por resolve e problema financiero grave aki, nin- 
gun. Ainda e crisis no a pasa. 

Un BIJZONDERE GEMEENTE, ta nos salbacion, nos ta 
keda pertenece na Hulanda, manera ta e caso for di 1634, 
cu nos pasaporte Hulandes Europeo y cu bon negociacion 
Hulanda por yuda nos cubri parti di e debe di 8 biyon. 

Tur esnan cu a lucha pa Aruba tabata liber, a lucha pa nos 
sali for di e constelacion Antiyano y no pa ta liber di Hu- 
landa. 

Independencia no, ningun Arubiano kier perde nan pasa- 
porte Hulandes. 

Hobennan stop di para un banda y defende boso futuro y 
futuro di boso yiunan, ban conhuntamente lanta e nivel di 
politica den nos pais. Si bo ta interesa pa join manda bo 
nomber y number di telefon na:atanleesr@gmail.com 
Pueblo sigui firma, e ta secreto. 

Conhunto nos lo traha pa forma un Aruba Nobo. 

Oranan traha mester wordo paga dor di dunador di trabou 



NOS kier pone enfasis riba e hecho cu COVID19 no a 
trece cambionan den nos leynan laboral. Unico forma 
cu nos leynan por wordo cambia ta si esaki tuma lugar 
via amiendanan haci y acepta dor di Parlamento di 
Aruba. Vooral den ultimo simannan ta den discusion 
kico lo mester wordo paga n’e trahador si acaso el a 
traha ful 100% durante e periodo cu diferente medida 
di prevencion tawata vigente. 

Art.7A:1614b BWA ta prescribi cu no tin un obligacion 
pa paga salario n’e trahador pa oranan cu e no a traha. 
Si nos lesa e articulo aki a contrario e lo nifica cu e tra- 
hador tin cu wordo paga p’e oranan cu den realidad a 
wordo traha. 

Cu otro palabra un trahador cu a traha 4 siman na 40 
ora, esta 100% , e lo tin cu wordo paga ful su salario. 
Den un scenario cu e compania a pidi subsidio di sala- 
rio for di SVb y a paga e trahador solamente e 60%, 
mientras cu e trahador a traha 100% lo nifica cu e res- 
tante di 40% lo tin cu wordo paga n’e trahador. Tene na 
cuenta cu riba esaki no tin ningun excepcion. 

Si e doño di trabou no haci esaki e lo por confronta un 
demanda di parti e trahador y kizas hasta cu interes. 
Pero kico t’e situacion ora cu e trahador dor di instruc- 
cion di e dunador di trabou wordo pidi pa keda cas? 
Art. 1614C BWA ta indica cu un trahador lo retene su 
compensacion di salario den un caso cu e trabou no por 
wordo haci dor di un motibo cu lo cay pa cuenta di e 
dunador di trabou. Esaki ta nifica cu hasta den un sce- 
nario cu un trahador wordo manda cas, un dunador di 


trabou lo tin cu page su salario dor cu esaki lo cay p’e 
responsabilidad di e dunador di trabou. 

Covidl9 a mustra cu nos leynan no tin reglamento cu 
ta regarda ora un pandemia manifesta su mes tampoco 
mucho espacio pa ta flexibel. E consecuencia y medi- 
danan di prevencion a pone cu comercio a shutdown ob- 
ligatoriamente pa algun siman cu tur su consecuencia 
p’e entrada di zowel e dunador di trabou y e trahador. 
Dor di e sucedidonan aki e tema di cambio den acuerdo 
laboral a bin padilanti. Varios compania a pone of trata 
na laga nan trahadornan firma un ‘addendum’ na nan 
acuerdo laboral existente. 

Dor di agrega un ‘addendum’ n’e acuerdo laboral exis- 
tente lo nifica aplica un cambio na dje. 

Nos a señala den articulonan anterior cu un dunador 
di trabou no por unilateralmente dicidi pa corta den 
salario of haci un reduccion di e total di oranan di e tra- 
hador. E proposicion di e dunador di trabou lo mester 
wordo papia pa yega na un areglo cu e trahador. 

Nos Plataforma ta spera di a pone suficiente enfasis 
riba e hecho cu oranan traha mester wordo paga dor 
di dunador di trabou y cu den hasta algun scenario cu 
un trahador wordo manda cas cu esaki lo por cay pa 
cuenta di e dunador di trabou. 

Den e caso cu e dunador di trabou no paga e trahador, e 
trahador lo por tuma accion legal p’e wordo paga. 

Den caso cu unilateralmente e dunador di trabou apli- 
ca un cambio den e acuerdo laboral e lo mester deal cu 
e consecuencianan legal. 

Tienda di Ley kier enfatisa cu a trata mas tanto posibel 
na splica e articulonan aki den Papiamento, pero no 
tur biaha tin palabranan huridico exacto cu por wordo 
usa. Ta spera cu por a informa e lector un poco tocante 
e topico aki. 

Si abo como trahador tin un pregunta specifico relaciona 
cubo situacion laboral nos ta invitabo haci bo pregun- 
tanan via: plataformahobennanprofesional@gmail.com 
of nos fb page. 

Scirbi pa studiantenan di ley: 

Wendrick Cicilia: Gerick Croes LL.B., B.ec. 

Awe diasabra por busca plach'i number 
di aña 2020 den forma di Drive-Thru 

Lo otorga e plachinan A-14501 te cu A-20000 


9 

__ QHE HAPPY - — 


Departamento di Impuesto (DIMP) ta participa cu e 
otorgamento di plach’i number 2020 na publico en gen- 
eral ta sigui diasabra awor, dia 27 di juni 2020, den 
forma di Drive-Thru. Pues publico lo no baha for di 
nan auto. Tur cliente cu tin e number A-14501 te cu 
A-20000 ta keda invita pa pasa libremente y busca e 
plachinan di number. 

E DIMP Drive-Thru lo ta riba e parkeerplaats di e ofi- 
cina principal na Camacuri y lo start 9 or di mainta y lo 
termina pa 1 or di atardi (nonstop). Ta pidi tur cliente 
pa tene cuenta cu e documentonan rekeri. Esakinan ta 
e comprobante di pago original di DIMP y un polisa di 
seguro vigente. 

Departamento di Impuesto ta enfatisa cu e servicio 
di Drive-Thru ta solamente pa otorgamento di plach’i 
number 2020. 


Pa tur otro asunto cu no ta regarda otorgamento di pla- 
chi, manera pago of registracion di vehiculo di motor 
lo mester acudi den siman sea na oficina principal na 
Camacuri of un MFA, cerca nos caheronan durante nos 
orario di custumber. 

DIMP Drive-Thru 

Departamento di Impuesto ta pidi pa tene bon cuenta 
cu e Drive-Thru lo ta accesibel solamente via e camin- 
da Avenida Milio Croes (bira na altura di e tire shop), 
drenta Rumbastraat. Aki ta sigui un ilustracion impor- 
tante. 

Ta pidi tur cliente pa tuma bon nota di e participacion 
aki y ta pidi esnan cu nan plachi tin e number mencio- 
na pa haci uzo di e oportunidad. Si bo plach’i number 
no ta na turno, no preocupa, sigui nos anuncionan via 
Facebook pa e siguiente dianan di otorgamento. 

Booshi Wever: di UPP 

Union Nacional ta awor mas cu nunca necesario 
pa salbaguardia nos isla di un decadencia total 


r 



E acontecimentonan cu tumando 
lugar na Corsou ta yena nos di UPP cu 
sentimentonan di tristeza profundo. E ta 
un dolor inmenso pa mira con un pais y 
un pueblo ta sufriendo, hustamente den e 
temponan dificil. 

E desaroyo actual na Corsou mester ta 
na mes momento pa nos na Aruba un 
momento di reflexion riba nos propio 
situacion. Cu masha asombro nos a tuma 
nota e.o. den medionan social, cierto 
expresionnan ta wordo haci cu ta zona 
manera un instigacion pa algo asina 
tambe sosode na Aruba. 

Loke ta tumando lugar na Corsou, den 
nos bista, tin hopi di haber cu un desaroyo 
cu a bin ta tumando lugar pa decadanan 
n’ e pais ruman y tambe na Aruba. E 
pandemia a adelanta acontecimentonan 
cu kizas lo tabata inevitabel aki un par di 
aña, segun Booshi Wever di UPP. 

Corsou desde cu a bira pais den Reino, 
tabatin su “ups and downs” riba tereno 
financiero-economico, politica y 
gobernacion. Situacionnan demarca pa 
mal gobernacion, corupcion, patronahe 
pa enrekesimento di un clase riba 
custiya di e pueblo, salarionan barbaro 
den entidadnan di Gobierno (sea ta 
fundacion-, compania- of institutonan 
estatal) y presion di Hulanda pa tuma 
medida. Tur esaki ta bay pareu cu un 
menosprecio pa yiu di Corsou cu sea ta 
obrero, hobennan cu ta caba scol, esnan 
bon studia y profesional no ta haya 


cuponan di trabou ya cu esaki ta wordo 
destina pa sea mano de obra stranhero 
barata, of posicion importante pa 
particularmente Hulandesnan Europeo. 
Di mes un situacion asina, cu na momento 
bo kier pidi e pueblo pa ta solidario y uni, 
pa nan tin pasenshi y comprension p’e 
situacion, ta rementa un dado momento. 
Pueblo ta mira cu ora cos ta bon, nan no ta 
parti di e fiesta, ni ta wordo invita p’esaki 
y ora cos ta malo, ta nan tin di paga pe. 

UPP ta kere cu e desaroyo aki na Aruba 
no ta diferente. Na momento cu Gobierno 
di AVP a presenta un presupuesto ficticio 
na 2014 y cu Hulanda por medio di un 
“aanwijzing” a interveni den e proceso 
presupuestario, UPP a lansa e proposicion 
pa na Aruba bin cu un Dialogo Nacional 
pa documenta un Compromiso Nacional. 
Den e Compromiso Nacional aki nos lo 
mester a delinea e set di regla- y leynan pa 
REFORMA nos sistema di gobernacion 
y nos sistema electoral representativo 
di “checks and balances” pa caba cu 
corupcion y mal gobernacion na Aruba. 
Di e manera aki nos como pais lo por a 
convence Hulanda cu nos ta serio den nos 
intentonan y asina evita un intervencion 
Hulandes, manera a tuma lugar por medio 
di LAft na 2014/2015. Asina tambe nos 
lo por a garantisa un era nobo unda “Bon 
Gobemacion” t’e liña cora cu ta core den 
nos gobemacion. Y esaki no pa Hulanda, 
sino pa nos mes, nos mesun pueblo y nos 
mesun pais Aruba. 

P’esey tambe UPP a vocifera na varios 
ocasion desde cu e COVID-19 a presenta 
na Aruba cu pa nos por haya henter 
pueblo pa carga e peso di e sla cu nos ta 
experenciando, ta necesario pa nos bin 
cu un Dialogo Nacional na unda cu tur 
sector di nos comunidad ta envolvi. 

UPP ta convenci cu un Dialogo Nacional 
ta importante pa por implementa 
decisionnan impopular cu mester wordo 
tuma pa salbaguardia nos pais y hunto 
sali for di desaster aki. 


Continua cu un maneho na unda cu pa 
añanan a goberna manera “sky is the 
limit” y sin “traha dam pa warda awa”, 
NO ta un opcion mas. 

Desde prome momento cu Amba tabata 
lomba contra muraya y cu Hulanda a 
pone bon cla condicionnan na momento 
di duna nos e sosten financiero, nos a 
avisa cu mester bin un Compromiso 
Nacional unda ta percura pa mara man 
di e politiconan, practica transparencia, 
mehora nos sistema democratico y bay 
den direccion di maneho financiero cu ta 
cuadra cu e realidad nobo di nos Aruba. 
Pa colmo mey-mey di henter e problema 
aki, nos por mira cu a bin un crisis 
politico cu ta afectando gobernacion y 
credibilidad di e gobernacion actual. 

P’esey nos a urgi tambe pa bini cu un 
Gabinete di Transicion Nacional of 
di expertonan, unda cu por cuminsa 
prepara e cambionan necesario. Esaki 
no ta kita nada for di partidonan cu tin 
representacion, pero si “for once and for 
all” nos por cera cabes aki na Amba y 
sirbi nos pais Aruba debidamente. E era 
di polarisacion cu keto bay nos t’aden 
ta hiba nos den decadencia y ta duna 
muestra na nos pueblo, particularmente 
nos hobennan, cu nos no por maneha nos 
asuntonan. 

E situacion actual no ta duna nos 
profesionalnan hoben, ningun tipo di 
speransa, tanten nos keda laga nos wordo 
defini pa un fanatismo partidista. 

UPP ta kere ta momento pa nos mustra 
nos fanatismo, pero nos fanatismo pa 
Aruba. Y no di un color politico. Si nos 
kier evita cu loke ta pasando na Corsou 
y hopi otro parti di mundo no pasa na 
Aruba, anto nos tin cu bisa cu ta tempo 
pa nos realisa cu nos tin di actua y pone 
e cuadro nobo pa nos yega na un “Miho 
Normal” p’asina nos garantisa un “Mihor 
Mañan” p’e generacionnan cu ta sigui, 
Booshi Wever, lider di UPP a conclui. 

Amigoe Express 


TUMANDO masha na serio e caso di COVID-19 
(Coronavirus) na Aruba y sigui cu recomenda- 
cionnan di Gobierno, gerencia di AWEMainta 
ta ofrece tur esnan cu kier sigui noticia, pa reg- 
istra pa recibi tur dia, sin mester di sali for di 
nan cas AWEMainta, GRATIS. Y asina ta keda 
altanto di loke ta pasa na Aruba y rond mundo. 

Ta pesey AWEMainta como e prome corant dig- 
ital tin e circulacion mas grandi. Bisando esaki, 
nifica cu tur esnan cu ta desea di pone nan ad- 
vertencia den AWEMainta, nan ta mas cu bon 
bini. Nos tin tarifanan masha economico, pa 
yudabo cu bo benta. 


Banda di e corant digital, tur hende por sigui e 
noticianan di AWEMainta riba nan website y 
tambe via nan facebook. 

Djies type www.awemainta.com 

Tur hende cu ta desea pa manda nan noticia 
y/of nan advertencia, por haci esaki mandando 
esaki na noticia@awemainta.com . 

Y asina lo yudabo keda den contacto cu tur per- 
sona cu abo ta desea. 

Laga AWEMainta t’e vehiculo di bo contac- 
tonan. 

Danki p’e confianza 
Gerencia di AWEMainta 



Arnha’t i 

im SIVECHI DI PALABRA DI DIOS 


XIII DIADOMINGO DEN AÑA 28 di juni 2020Nr. 265 

I lect: 2 Rey 4, 8-11. 14-16 
Salmo: 89 

II lect: Rom 6, 3-4. 8-11 
Evangelio:Mt 10, 37-42 


Den e tempo aya Hesus a bisa su diesdos apostelnan: “Esun cu stima su mama of su tata mas 
cu Mi, no ta digno di pertenece na Mi. Esun cu stima su yiu homber of su yiu muhe mas cu Mi, 
no ta digno di pertenece na Mi. Esun cu no hisa su cruz y sigui-Mi, no ta digno di pertenece na 
Mi. Esun cu purba gana su bida, lo perd’e y esun cu perde su bida pa mi motibo, lo hay’e. Esun 
cu ricibi boso, ta ricibi Mi y esun cu ricibi un profeta, pasobra e ta profeta, lo haya recompensa 
di un profeta y esun cu ricibi un homber husto, lo haya recompensa di un homberhusto. 
Mi ta sigura boso: ken cu duna maske ta un glas di awa friu na un di mi discipelnan mas chikito, 
pasobra e ta mi discipel, lo no keda sin haya su recompensa.” 



Palabra di Señor! 


MENSAHE 

E prome persona cu nos ta stima den bida ta nos mama y TP&pfei? tata. Nan 
tambe ta e promepersonanan cu ta siñanosstimaotro. l m Hesus no 
kier kita nada di nosamor pa mayornanjocontraño E kier HO vpl pa nosstima 
nan y nosfamiacadadia mas. 

Pero amorhumano ta imperfecto. Si nos ta 
stimaotrosolamente cu amor cu nos a siñacercaotronos no porstima nan optimal. 
Berdaderofuente di amor ta Dios. Dios ta amor. Hesus, ta e perfecto revelacion di 
amordivino. P’eseysolamentesinos ta stimaHesusriba tur cos nosporbiracapaz di 
stimaotro di un maneracorecto y profundo. E oraeytambenosporsintinosmesdigno di 
pertenecena Dios,cu taamor. 

Algunsanto a bisa: Pone Dios napromeluga y E ta siñabo pone tur hende y tur cos 
nasulugacorecto. 

Porbisatambe: Stima Dios riba tur cos y lo bostima tur hendena un 
maneracorecto.Nunca lo bofaltaamornabo mama, tata, ruman, familiar, 
amigo...Otroinvitacion cu nos ta haya den evangelio di awe ta pa nostumanoscruz y 
siguitras di Hesus. Siguitras di Hesuskiermenaceptasuguia. Permitiemustranos e 
caminda cu nosmestersigui. Un bidasegunnosmanera ta un fracaso. Tambe ta un 
fracasosinos ta pone nosconfiansasolamente den cosnanpasahero. Un 
dianosmesterlaga nan y nos lo keda man bashi.” “Esun cu purba gana su bida, lo 
perd’e y esun cu perde su bida pa mi motibo, lo hay’e.”Den realidad loketin balor 
dilanti Dios ta loke nos a comparti cu otro den spirito di amor. Un glas di awa fresco pa 
nos prohimo lo no keda sin recompensa. 

Mi ta propone akipabo lesa un historia di Howard Kelly: “Pagado con un vaso de 
leche”: http://www.corazones.org/articulos/anecdotas/vaso_leche.htm. 

Banprobechatambe e tempo dificil aki di pandemia, caminda tanto hende a perde nan 
trabou y nan entrada financiero, pa comparti cu nan loke nos por, consciente cu tur 
cos cu nos ta duna otro cu amor lo no keda sin recompensa. Esey ta e manera 
corecto di gana bida. Di gana bida eterno. 


ORACION 

DankiSeñor pa bo amor. Siña mi stimacadadia mas miho e 
duna mi. 

PROPOSITO 



famia cu bo a 


Haci un obra di caridad na fabor di un hende den 


necesidad. 

Aruba a perde un gran yiu di tera, 
compositor y cantautor, Vicente Kelly 



Ai^ra 

' Jutt&uU & {fyiematorut 

Dios ta nos refugio, E ta nos fortalesa, 

El a resulta un yudado den mester. 

(Salmo 46,1) 

Gradicido pa tur locual el a nifica pa nos, nos ta anuncia 
fayecimento di mi esposo, mi tata, mi suegro y nos welo: 



Edmond (Eddy) Jelten 

*18 di februari 1938 -123 di juni 2020 
Na nomber di su: 

Esposa: Rosalia (Jojo) Jelten-Koolman 

Yiu: Ferdinand y esposa Ivonne Jelten-Vollebregt 

Nietonan: Julian y Justus Jelten 

Ruman: Rudy Jelten y famia na Hulanda 

Cuñanan: 

Vda. Chela Fortuin-Koolman y famia na Hulanda 
Vda. Magdalena Koolman-Kelly y famia 
Sira y Roy Chong-Koolman y famia 

Demas famia, sobrino y sobrinanan, amigonan y 
conocirnan 

Oportunidad pa duna condolencia na famia y tuma 
despedida lo ta dialuna 29 di juni 2020 for di 9 or pa 11 
or di mainta na Aurora Funeral Home sigui pa cremacion 
den circulo familiar. 

Enbes di flor of krans, lo aprecia un donacion pa 
Koningin Wilhelmina Kankerfonds. 

Bo(so) presencia lo ta un gran consuelo pa nos 



CU profundo tristesa partido 
MEP a tuma nota di fayecimento 
di e gran compositor, musico y 
cantautor Arubano, awe den feliz 
memoria Vicente Kelly. 

Sin duda cu Vicente Kelly ta 
un musico unico cu a marca su 
nomber den historia musical 
na Aruba caminda cu su per- 
sona - pa medio di su composi- 
cionnan creativo y yen di humor 
- pa decadanan largo a presenta 
tur loke ta biba bao di e pueblo 
Arubano. 

Cu e fayecimento di Vicente Kel- 
ly Aruba a perde un gran yiu di 
tera cu a hiba nomber di Aruba te 
den exterior y causando furor cu 
su canticanan original. 

Na bida Vicente Kelly tabata e 
bode/chauffeur di nos Libertador 


Betico Croes pa ken Vicente ta- 
batin un aprecio, fieldad y respet 
hopi grandi. 

Pa recorda e gran Arubiano aki 
na bida, dia 18 di maart 2012 
partido MEP a organisa su activ- 
idad di Dia di Himno y Bandera 
na Cede Libertador Betico Croes 
na Santa Cruz y n’e ocasion aki a 
brinda un homenahe y reconoce- 
mento special n’e gran cantautor 
di pueblo Vicente Kelly. 

E dia ey dilanti di e publico pre- 
sente Vicente Kelly a canta algun 
di su canticanan popular y na fi- 
nal lider di MEP, Evelyn Wever 
Croes a gradici Vicente Kelly den 
presencia di su famia pa tur loke 
el a haci pa enrikece e cultura y 
musica Arubano. 

Un biaha mas partido MEP ta 
gradici Vicente Kelly pa tur su 
trabaonan riba tereno musical 
y ta desea su señora, su yiunan 
y demas famia hopi forsa den e 
dianan aki.Cu Vicente sosega du- 
shi den brasa di nos Señor. 

Au^ra 

“ Çcctterud “i¥o4ftc & @ie*H4twut 

Salmo 91 

1 .Esun ku ta biba bou di e proteccion di e Haltisimo lo 
permanese den e sombra di eTodopoderoso. 

2.Lo mi bisa Senjor Mi refugio I mi forti, mi Dios, den 
Kende mi ta confia. 

Nos ta anuncia fayecimiento di: 



Sr. Francisco Jansen 

Mihorconoci como'Trans" 

*10-10-1939 -123-06-2020 

Na nomber di su: 

Yiunan: 

Roland Francisco Jansen 

Patrick Anthony Jansen y Anny Jansen-Rios y famia 
Jairo Jansen y Nurys Jansen-Abdala y famia 
Nietonan stima: 

Juleimys Catherine Jansen 
lllianne Manuela Jansen 
Allysha Marie Jansen 
Jediael Joseph Jansen 

Mama di su yiunan: Sra. Supriana Epifania Tromp y 

esposo Lucas Semeleer 

Mama: t Ana Maria Loefstop 

Tata: t Joseph Jansen 

Rumannan: 

t Rufina Jansen-Croes y t Jacintho Croes y yiunan 

t Julieta Quilotte-Jansen y Hector Quilotte 

Sr. Lourens y Dita Jansen y yiunan 

Sra. Betty y Gemmy de Freitas Jansen 

Sr. Marcial "Chai" Jansen y yiunan 

Sra. Viuda Sita Angela Jansen y yuinan 

Sr. Andres"Sedi"y Vilma Jansen y yiunan 

Sra. Viuda Mary Wever Jansen y yiunan 

Su bon amigonan Fernando Martina y Leo Hart y otro 
amigonan y conocirnan di Manchebo Beach Hotel. 

Su amigonan di Full Gospel y su rumannan di Iglesia 
House of Divine Glory 
Iha: sra. Sharon Tromp 

Tanta y omonan, sobrino y sobrinanan, primo y 
primanan, comer y compernan, tur su bon bisinjanan y 
conocirnan. 

Demas famia: Jansen, Boekhoudt, Kelly, De Mey, 
Solognier, Erasmus,Thiel, Kock y demas famia 

Na tur su ex coleganan y amigonan di Aruba Bank NV, 
Caribbean Hotel, Manchebo Beach Hotel, Americana 
Hotel Aruba, Colegio Arubano (Stichting Middelbaar 
Onderwijs Aruba), Directie Financien (Land Aruba) 

Ta invita pa e acto di condolencia cu lo tuma lugar dia 29 
juni 2020 di 7or pa 9or na Funeraria Aurora, sigui pa e 
acto di entiero cual lo tuma lugar dia 30 juni 2020 di 2or 
pa 4or di atardi na Funeraria Aurora sigui pa Santana 
Catolico na Paradera. 

Nos disculpa cu despues di entiero no por ricibi bishita 
di condolencia na cas 

Ta pidi disculpa si den nos tristeza nos por a lubida un of 
mas famia 


CURMIL ta proporcioná 
éxtra personal na KPC 




WILLEMSTAD - Pa keda salbaguardiá órden publico y seguridad, 
Milicia di Córsou (CURMIL) ta proporcioná éxtra personal na Cuerpo 
Policial di Córsou (KPC). Sosten na autoridadnan local ta porcierto un 
di e tres tareanan mayor di Defensa. 

Hunto cu diferente socio den e cadena hudicial, Defensa ta aportá na 
un Córsou sigur. E periodo benidero lo por mira e Militarnan di CUR- 
MIL presente riba caya. 

Tambe durante e periodo benidero Defensa lo patruyá intensivamente 
den e awanan rond di Córsou. Esaki ta pa keda evitá yegada ilegal di 
droga óf esnan indocumentá. Como sosten na Wardakosta Region Ca- 
ribe e barco di patruya regular S.M. Zealand, y dentro di poco S.M. 
Groningen, lo ta patruyando y lo desplegá tambe e barconan FRISC 
(botonan rápido di asalto y intercepcion) p’e operativonan aki. 

WILLEMSTAD - E grupo nobo di rotacion ‘Compagnie in 
de West’ (CidW) lo yega cu avion procedente di Hulanda 
liber di Corona. 

E di 34 rotacion aki di Militarnan di Ehérsito, cu ta sos- 
tené den ehecucion di su tres tareanan mayor den Re- 
gion Caribe, tabata den carentena na Hulanda, y hunto 
cu esaki a tést negativo pa COVID-19, promé cu nan por 
a abordá e avion. 

E militarnan aki, e.o., lo bay contribul na mantené e fron- 
teranan maritimo, pa evitá tráfico ilegal di droga óf de- 
sembarke di imigrantenan indocumentá, potencialmente 
infectá cu COVID-19. 

Durante e periodo benidero, temporalmente lo tin un dó- 
bel ocupacion temporal di e militarnan aki na Córsou. 
Despues di un bon periodo di traspaso, e rotacion CidW 
33, e Peloton Alpha King di 11 Batayon di Infanterla Reg- 
imentu di avionnan Cazador, di Asalto Aéreo cu Granada, 
e biaha aki lo pasa su tareanan over na Charlie Tijger- 
compagnie di e mes un Batayon procedente di Hulanda. 

E militarnan cu ta tuma over di otro, normalmente tur 
dos grupo ta stacioná na Schaarsbergen (Hulanda) n’e 
mesun kazérne y pues conocé otro hopi bon. E lote nobo 
ta consisti di mas o ménos 120 militar. 





























































Diasabra, 27 Juni 2020 


AWEMainta 



Mainta 


E unico corant GRATIS 


Abona awo 

Manda un e-mail na: 
Noticia@awemainta.com 
ij sKirbi e palabranan: “Ami Kier Abona” 



LiKe nos rlba facebooK 

Keda “up to date” L) liKe nos riba facebooK 
www.facebooK.com/awemainta 




Subi riba nos website 


www.awemainta.com 


AWEMainta completamente 

DIGITAL 



















1 



EDITOR: 

Bonaire Communication Services N.V. 


Djabiérné 26 yiini 2020| Preis: $0,60 



Reginald (Yonchi) ta kibra silensio 

DIPUTADO NOTASTROBA 
INVESTIGASHON 


Gezaghebber ta toka bamba 


Gezaghebber Edison Rijna, kon ku bo mir’é i bir’é, ta tóg un hende di pueblo, anke 
el a nase i lanta na Playa. E siman aki Rijna a bai kore San Wan i a toka bamba. 
Foto ta mustr’é den akshon. 


KARA BONERIANO 



Nafthaley-Asha Soliana tin 34 aña. E tayu di 
Shirley Soliana i Wilfred (Wicho) Thode. Nietu 
di Pablo (Pa) Soliana i Romana Goeloe. Asha tin 
2yu muhé di 12 i 16 aña ku unyu hómber di 10 
aña. Na 2013 Asha a tuma e desishon di kumin- 
sá ku su estudio bék. Na 2019 el a lográ su meta 
di tin su mes akohida pa mucha. 

IBOTIKA NA 
WARDA 



F U N DASHON M ARIADAL 

DJADUMINGU 

28 YUNI 2020 


10:00- 18:00 


Siña di bo 
historia, kultura i 
naturalesa 

_i 


Pronóstiko di tempu 






Ta parsialmente nublá i e chéns pa un 
áwaseru ta chiki. Komo konsekuensia di 
santu fini di Sahara visibilidat lo ta redusi. E temperatura 
máksimo lo ta aproksimadamente 32°C, e temperatura 
minimo mas o ménos 27°C. E bientu ost ta moderá te 
basta fuerte, 4-5 Bft. 

Altura di ola: Awe 1.5-2.0 m (4-6 pia), ku lo oumentá 
djaweps te aproksimadamente 2.0 m (5-7 pia) 

* Altura di ola válido pa laman grandi 

Reginald (Yonchi) ta kibra silensio 

DIPUTADO NO TA STROBA 

INVESTIG ASHON 


KRALENDIJK 
Diputado Elvis Tjin As- 
joe definitivamente no ta 
strobando ningun inves- 
tigashon. Esaki Reginald 
(Yonchi) Dortalina, direk- 
tor di BonLab ta trese di- 
lanti. E no ta trahando, debf 
na un investigashon ku ta 
tumando lugá na BonLab. 

“M’a tuma nota di un 
komunikado ku algun su- 
puesto trahadornan di Bon- 
lab a publiká, akusando ami 
i diputado Tjin Asjoe di yen 
di kos mahos. Manera ya ta 
bisto, polftika ta hungando 


su wega. Ta trata na provo- 
ka mi pa bisa algu, miéntras 
ku ta bon konosi ku mi tin 
prohibishon pa papia riba 
di Bonlab. Lo yega e dia ku 
lo mi aklará tur kos. Por lo 
pronto mi ta apstené mi mes 
di papia tokante di Bonlab i 
ta warda ku tur pasenshi di 
mundu e resultado di e in- 
vestigashon ku ta tumando 
luga”, Yonchi Dortalina ta 
remarká. 

“Loke si mi por papia di 
dje ta di e polftika sushi ku 
ta tumando lugá. Ta usando 
hende pa hunga polftika su- 


shi kontra diputado Elvis 
Tjin Asjoe. Ta bérdat ku nos 
a lanta huntu den Antriol i 
ku nos ta amigu. Mi no por 
nenga esei. Ta bérdat tambe 
ku mi tin kasi 4 luna sin 
papia ku Tjin Asjoe. Asta 
mi por bisa ku mi ta hopi 
rabiá kuné mes p’e motibu 
ku e ni sikiera a reakshoná 
riba un inhustisia ku a keda 
kometé kontra mi. E no ta 
kontestá mi yamadanan ni 
mi appnan”, Dortalina ta 
remarká. 

Segun Dortalina, Tjin 


Asjoe a bisa semper ku e 
ta distansiá su mes for di 
tur loke ku ta pinta di ta fa- 
voritismo pa su persona, pa 
nan no tild’é di kier yud’é 
óf defend’é. Nét loke e 
no tabata ke ta pasa kuné 
aworaki. Esaki ta inhustu. 

Dortalina: “Mi kier a- 
klará esaki pa e politikonan 
ku ta tira piedra skonde man 
i ku ta hasi uso di hende pa 
logra defamá e diputado. 
Pues no ta bérdat ku Elvis 
Tjin Asjoe ta strobando 
ningun investigashon. No 


ta bérdat ku e ta defendien- 
do mi. E ni sikiera a papia 
ku mi den e ultimo 4 luna. 
Den tur loke nos hasi, nos 
mester korda di ta semper 
sinsero i hustu. No kalum- 
niá hende inhustamente. 
No lanta falsu testimonio 
kontra bo próhimo. No usa 
mi nómber pa daña nómber 
di otro. Si bo ta inosente 
bo no tin mester di ningun 
hende pa defendé bo. Anto 
si mester defendé ami poli- 
tikamente, lo mi por hasi 
esaki mihó ku Elvis.” 


Barku krusero ku tést den laman 

nort di Klein Bonaire 


KRALENDIJK — Barku 
krusero CaribbeanPrincess 
ta hasiendo un asina yamá 
Tivesavingequipmenttest’ 
na parti nort di Klein Bo- 
naire. „Esaki ta un tést pa 
wak si tur ekipo ta funshoná 
bon si mester evakuá hende 
si surgi un kalamidat. E tést 
a kuminsá 10 or di mainta i 
ta dura te 16:00 or di atar- 
di. Despues di esei e barku 
ta bandoná Boneiru, i bai 
Kórsou bék,” asina kapitan 
di haf Gunther Flanegin a 
splika. 

E barku kier a hasi e tést 
promé den laman enfrente 
di aeropuerto BIA. Pero 
esei no tabata posibel, ya 
ku lo el a keda drif riba la- 
man nét den e zona ku ta 
riba ruta di avionnan ku tin 
di baha na BIA.” Flanegin 
a tuma kontakto ku BIA pa 
wak si tabata posibel pa e 
barku hasi e tést na e lugá 
ku nan tabata ke. 

Mirando e kantidat di 



buelo ku tin awe planiá pa 
yega BIA, a skohe pa no 
laga e barku bai na e lugá 
ku nan tabata ke. A skohe 
e ora ei pa laga e barku bai 
parti nort di Klein Bonaire. 


CaribbeanPrincess lo keda 
drif na un distansia di un 
mia for di kosta di Klein 
Bonaire.” 

E barku a yega Boneiru 
djaweps mainta trempan. 


Su presensia a lanta basta 
pregunta ya ku debf na CO- 
VID-19 te novémber niun 
barku krusero no ta bini 
Boneiru. Ta tripulashon di 
e barku so tabata na bordo. 


Tripulashon di un barku 
krusero ta obligá pa tést 
regularmente kon pa ak- 
tua na momento ku mester 
evakuá pasahero. 

Narciso (Siso)J anga 

a bai sosegá 


KRALENDIJK - Nar- 
ciso Franciso Janga, konosi 
komo Siso, a bai sosegá 
djamars 23 di yiini. Siso ta 
konosi den Bario Sabana, 
kaminda el a nase i biba 
gran parti di su bida huntu 
ku su esposa Helena i yu- 
nan. 

Siso a nase den un kas 
pariba di kaminda, na unda 
awe ta Botika Sabana. E1 a 
biba 5 pa 7 aña na Aruba, 
esaki despues di Segundo 
Guera Mundial. Na Aruba 
el a traha komo ayudante 
di eléktrishén i despues re- 
gresá Boneiru. 

Na Boneiru Siso a for- 
ma parti di e tim di futból 
Uruguay i tabata aktivo ku 


vóliból tambe beisból. E 
tabata den Jongewacht ku 
frateman komo lider. 

Siso a konosé Helena i 
nan a kasa i bida a kontinuá. 
E1 a traha komo panadero 
algun aña pa L.D. Gerharts 
i tabata parti pan. 

Despues Siso a kuminsá 
traha na “Reinigingsdi- 
enst”, manehando truk ku 
tabata transportá sushi di 
kas pa Kuskus. Aki el a sera 
amistat i bira bon amigu di 
Aubrey Sealy, kende tabata 
su hefe di trabou. 

Ta trata di 1970 i e mes 
un temporada el a laga kom- 
pania di Gabriel Marchena, 
konstraf e kas den bario Sa- 
bana, kaminda el a biba te 


GRADISIMENTU I INVITASHON 

Famia di e defuntu 

Adelfa Gregoria Martis 

kier a gradisi tur esnan ku di un óf 
otro manera a mustra atenshon i 
a duna nos sosten durante fayesi- 
mentu i despedida di nos defuntu 
stimá. Tur ku a manda krans, hasi yamada, mensahenan 
via medionan sosial i tur ku tabata presente na e 
momentunan doloroso i difisil. 

Danki for di profundo di nos kurason. 

Nos ta invitá pa kompañá nos na 1 santu sakrifiso di 
misa, djasabra 27 yiini pa 7.30 anochi na misa di 
Coromoto na Antriol. 

Despues di misa, tin un rosario na kas, Bario Mexico 
# 3 pa deskanso di alma di e defuntu. 

Konsiderá esaki komo un invitashon personal. 



_ A 

DIVE 

VACATURE: 

Ervaren duikinstructeur bij AB-Dive 

AB-Dive is op zoek naar een ervaren duikproffesional. 


We zoeken iemand die minimaal PADI MSDT is en 
vloeiend Engels en/of Nederlands spreekt en vanwege 
de voorgenomen groei op de Duitstalige markt tevens 
vloeiend Duits spreekt en schrijft. 


Zijn dit jouw kwaliteiten? Mail dan snel jouw 
sollicatiebrief voorzien van C.V. vóór 6 juli 2020 naar 
info@ab-dive.com, ter attentie van de heer L. 
Berkenbosch. Voor vragen kun je bellen naar +599 
717-8980. Meer informatie en de uitgebreide vacature 
omschrijving vind je op www.ab-dive.com 



Riba potrét famia i Siso sinta ku sombré. 


awor ku Dios a tum’é den di kua for di e matrimonio Siso a fayesé na edat di 
Su reino. di e i Helena, nan tin 6 yu. 86 aña. 

Siso a siña hopi hende 
kon pa manehá truk. E parti 
sosial di su bida el a forma 
parti di grupo di karnaval 
(SASENBE), ku ta nifika 
“Sabana Senkuria i Be- 
sindario”, enkabesá pa Win 
de Grijze. 

Siso a hunga dominó 
hopi aña formando parti di 
grupo di dominó Sabana 
Stars. 

Tempu a pasa i entre 
1990 pa 1992 Siso a baha 
ku penshun komo shofur di 
truk ku ta transportá sushi 
pa Landfill, awendia konosi 
pa SELIBON. 

Gosando di su penshun 
el a opta pa no sinta na 
kas man krusa i bai traha 
na Flamingo Beach Hotel 
komo koredó di bus, trans- 
portando trahadó di kas pa 
trabou i viseversa. 

Poko despues el a yuda 
boluntariamente na Pro Bi- 
sta. E tabata gusta dal su 
serbes, i poko despues ku 
el a baha ku penshun ku 
60 aña, el a opta pa stóp ku 
konsumo di alkohól. 

Siso tin un total di 9 yu, 


YORA PA KONOFLÓ 

Skritura: 1 Timoteo 6:8-11 
"Nos ta kórda e piská ku nos tabata kome 
pórnada na Egipto, e kón-kómbernan, milonnan, i 
e prei, siboyo i konofló." Numbernan 11:5 (BS) 
Konofló ta bon pa evitá malesa. Si nos ta kom'é 
frekuentemente, e por alehá nos for di dókter pa 
un tempu, dor ku e ta oumentá nos defensa i ta 
limpia nos kurpa di kualke tóksiko, tambe e tin mas 
benefisio. Ora ku Dios a saka e pueblo di Israel for 
di Egipto, bou di e mando di Moises, nan a kana 
den e desierto durante kuarenta aña. Na prinsipio, 
Dios a laga mana, un tipo di pan kai for di shelu, pa 
nan alimentá nan mes diariamente. Den transkurso 
di dianan, no tabata falta niun hende ku no tabata 
keha serka Moises i Dios. E israelitanan, ku Dios a 
reskatá for di fárao di Egipto, a kuminsá yora, paso- 
bra nan tabata sinti falta di e kumindanan di Egipto, 
spesialmente piská, e kónkómbernan, milonnan, i e 
prei, siboyo i 'konofló'. E israelitanan tabatin sufisi- 
ente kuminda. Nan no tabatin falta di nada, pero nan 
tabata yora pa e konoflónan! Dios a rabia ku nan, 
pasobra maske nan tabatin lo nesesario, nan no ta- 
bata kontentu ni satisfecho, tampoko agradesido pa 
loke nan tabata risibi. Mi ta imaginá ku maske nan 
tabata dual den e desierto, tóg nan por a konsentrá 
riba tur e echonan ku Dios a realisá na nan fabor 
i di loke E tabata hasiendo; i nan por tabata felis. 
Mi ke konfesá ku diferente bia mi tambe a yora pa 
konofló. Dios a duna mi tur loke ta nesesario, pero 
mi ta sigui pensa riba otro kosnan ku mi no tin i mi 
sa lamentá. Ora nos ta pensa hopi riba loke nos no 
tin, nos ta bira tristu i hasta por kai den envidia i 
kudishá loke no ta di nos. Carlos Perdomo, Aruba 
Kudishi ta produsi siegedat spiritual! 

Saká for di: Alimento Pa E Alma, un produk- 
shon di Trans World Radio Bonaire. 


















‘En memoriam ' 

Siso a bai nos dilanti 


Pa: Fittipaldi Pietersz 


Narciso Franciso Janga 
mihó komo Siso a bai nos 
dilanti. Mi konosé Siso for 
di tempu mi tabata mu- 
cha chikitu. Mi ta papia di 
tempu mi tabata tin 6 pa 8 
aña. Mi sa di loke mi mama 
a kontami, ku ami i ruman- 
nan a nase i lanta semper 
serka di e famia. Sigur mi ta 
kórda komo mucha di 8 i 9 
aña, mi tabata hopi na kas 
di Helena i Siso. 

Hopi será 

Mi tabata hopi será ku 
nan yu mas chikitu Joseli- 
to (Arthur). Sémper nos di 
bario Sabana a yam’é Pinki 
óf Kókórokóis. Mi a drumi 
lanta na diferente okashon 
na kas di Siso i Helena. Mi 
mama nan tabata plania pa 


bai Kórsou fakansi i nan 
tabata puntrami kiko mi ta 
deseá i mi tabata bisa nan, 
mi ta bai kas di Helena. 
Pues mi tabata preferá na 
nan kas i no bai keiru den 
avion. 

Tur e yunan semper mi 
a atendé ku nan manera ru- 
man. Apesar ku Pinki ta 
mas serka di mi edat, e otro- 
nan ta hende alegre i sosial 
ku amor pa tur hende. 

Tempu a pasa, nos tur 
a krese, i mi no tabata bai 
hopi mas na kas di e famia. 
Sinembargo hendenan ku 
bo lanta kuné promé ku bo 
pasa 20 aña, ta hendenan ku 
ta haña un lugá spesial den 
bo kurason. 

Mi tabata i ta gusta 
kome apeldam. Na kas di 



trafikashon ilegal di droga; Na desémber 
1987 Asamblea General di Nashonnan ia di- 
sidi pa apuntd e fecha di awe pa trese kon- 
sientisashon rondó di abusu di uzo di droga. 
Sostené tur aña pa mas i mas persona i or- 
ganisashonnan rónt mundu, e tópiko aki ta 
bira mas i mas grandi i hopi komentó. Lema 
di e aña aki ta 'Better knowledge for better 
care'. E lema ta pone énfasis riba e tópiko i 
tambe pa amplia komprondementu rondó 
di e problemótika. 'United Nations Office of 
Drugs and Crime (UNODC) enkurashó mun- 
du henter pa uza retnan sosial pa promové 
konsientisashon i tambe usa e rekursonan ku 
e organisashon ta pone na disposishon 


• Na 1951 e wega pa mucha'Candy 
Land' ta bira ofisialmente un marka komer- 
sial registró. 


• A nase na 1902 William Powell Lear; 
Lear tabata ingeniero i fabrikante di Jet i ta- 
bata fundadó tambe di e kompania Lear 
Jet. 



Siso tabatin un palu grandi 
di apeldam patras di kas. 
Hopi aña mi tabata kome 
apeldam for di e palu. No 
ami so, sino otro amigunan 
di bario tambe. Mi sa ku 
ami tabata gusta mas tantu 
ku nan tur. Te dia di awe mi 
gusta kome apeldam, i unda 
mi pasa si tin un palu kargá 
ku e fruta, mi ta kome nan. 

Siso shofur 

Semper mi a lanta i ko- 
nosé Siso komo hofur, un 
koredó di truk’i shushi, 
manera ta bisa. E palabra 
korekto ta truk ku ta trans- 
portá sushi. Anyway, mi ta 
kórda tempu Siso a baha ku 
penshun el a kuminsá kore 
outo i bus. 

Kasi mi no por a kom- 
prondé loke mi tabata mira. 


Semper mi a kere ta truk so 
e por kore i no outo ku ta 
hopi mas chikitu. E ta parse 
prét, sinembargo asina ma 
eksperensi’é. 

Algu a sosodé kuné riba 
kaminda di bai Rincon, i el 
a konfrontá problema ku un 
di su wowonan. Algu sim- 
pel a sosodé, kaminda e ta- 
bata manehá un bus chikitu. 
Algu a bai den su wowo, ku 
a kost’é un di su wowonan. 

Siso a kontinuá ku bida, 
gosando di su penshun hun- 
tu ku su famia. Tremendo 
persona, trankil sin molestiá 
niun hende. Semper ku rés- 
pét p’ami. E ta yamami Ed- 
són, ku énfasis riba e son. 
Asina mi konos’é sémper. 
Edat ta subi i e kurpanan 
ta kuminsá bira krekeché 
manera ta bisa. 


Fin di siman tras di lom- 
ba mi a puntra e 2 yunan ku 
mi ta topa ku mas ffekue- 
nsia, kon ta ku Siso. Nan 
a bisami e ta sigui mihó, 
sinembargo mi por a nota 
ku Siso ta den lucha fuerte 
pa kontinuá ku bida. Dja- 
mars mainta 23 di yiini, mi 
a tende e tristu notisia ku 
Siso a fayesé. 

Forsa na henter famia. 
Mi sa ku boso sémper a sti- 
ma boso tata, kende a lanta 
boso tur bon. Boso no a sti- 
ma ku palabra, sino ku man 
na obra. Nunka boso tabata 
falta algu na kas. Esei mi 
sa, pasobra mi a pasa hopi 
tempu drumi lanta i kome 
na boso kas. 

Dios duna forsa na e 
famia i yena e lugá bashi ku 
e pérdida. 

Peter Silberie i alumnonan ta rekordá 

Shihan M illerson a yuda Boneiru pa 
kompetf internashonal 




Mi prima na St. Maarten, Mary 
(Me) Hellmund, sin duda ta bira 
kontentu na momentu ku e lesa e 
rubrika aki di awe. Esaki tin rela- 
shon ku 'The Golden Traitor' óf 'De 
Gouden Verrader', un imágen ku 
tabata riba proa di un barku ku a 
noufragá den siglo 19 na kosta pa- 
riba di Boneiru. Pa añanan e imá- 
gen aki di un hende muhé a keda 
eksponé bou di un trapi den sala 
di lanthuis Yato Bako, ku tabata di 
nos welo Jules Wilhelm Frederik 
Hellmund, alias Shon Zjil. Despues 
di morto di Shon Zjil, su yu hómber 
Charles (Shon Cha), tata di Me, a 
sigui operá Yato Bako, pa despues 
bend'é. 

Masoménos 60 aña pasá un 
wega a kuminsá ku e imágen aki, 
ku mientrastantu di un manera óf 
otro a bai Hotel Zeebad, operá 
un periodo pa Don Steward. Ta- 
bata aki ku marinirnan ku tabata 
bishitá Boneiru ku barku di guera a 
hórt'é, pero semper ku intenshon di 
tres'é bék, basta ku e operador di 
Zeebad tritnan. E wega aki a dura 
hopi aña. 

Don Steward na final a keda ku 
e imágen aki. E ultimo tempu e ta 
na e museo di Terramar. Pero J a- 
net, partner viuda di Don, a skohe 
pa saka 'De Gouden Verrader'for 
di Terramar i entreg'é na FuHiKu- 
Bo, ku lo porsóru pa ekshibi esaki 
den forma permanente. E ta haña 
un lugá spesial den e edifisio di 
FuHiKuBo, ora ta asina leu. 

^|0|o|c 

Miprima Mary, kendeta biba na 
St. Maarten, a bisa mi semper ku 
bon mirá 'De Gouden Verrader' ta 
pertenesé na nos famia Hellmund. 
Mi mama ta yu di J ules Hellmund, 
loke ta hasi mi tambe miembro di 
famia Hellmund. Anke un yu djafó, 
tóg semper e tres yunan legftimo 
di Shon Zjil (Shon Cha, Shon Di i 
Shon Yét) a aseptá mi mama i su 
otro rumannan komo nan ruman. 
Nan tur parse otro tambe fisika- 
mente, 

> jc| cjc 

FuHiKuBo ta sigui aktivo den 
dunamentu di kurso, konose bo 
historia, bo kultura. Despues di e 
kurso aki ku ta na papiamentu, ta 
bai tin un otro na hulandes. Fordi 
aworesnan interesá portuma kon- 
takto pa inskribi. Na final di tur e 
kurso nan ta risibi un sertifikado i e 
informashon nan riba un stick 

> j0j >j> 


KRALENDIJK 
“Despues di lucha tenas 
un gran amigu i pionero di 
karate Shihan Millerson a 
bai laga nos.”. Sensei Pe- 
ter Silberie i su alumnonan 
di BonKarate ta rekordá 
Millerson entre otro komo 
e persona ku a yuda ka- 
rate di Boneiru pa kompeti 
internashonal. Dor di su 
kontakto i eksperensia el 
a soru pa BonKarate por a 
bira miembro speshal na e 
Federashon Panamerikano 
di Karate (PKF), i tambe 
komo miembro di Feder- 
ashon Sentro Amerikano i 
Karibe di Karate (CCCK) 
i Federashon di Karate di 
Karibe (CKF). 

Di akuerdo ku un ko- 
munikado emiti pa BonKa- 
rate, Shihan Millerson real- 
mente ta un motor grandi 
ku ta promové karate den 
region pero tambe mundi- 


al. I anke ku e tabata hopi 
fuerte pa ku e karatekanan 
di Kórsou, semper su inten- 
shon tabata pa e atleta me- 
hora su mes. 

“Pa nos di BonKarate, 
Shihan Millerson tabata 
un amigu, pero tambe un 
persona ku tabata yuda 
kontinuamente pa sóru pa 
e karateka nan di Boneiru 
por kompeti tur kaminda na 
mundu. 

Ademas e tabata yuda 
nos den sentido pa bira 
miembro na otro organ- 
isashonnan deportivo mun- 
dial.” 

“No ta solamente karate 
Shihan Millerson tabata 
promové, pero tambe pa 
otro deporte por drenta e 
federashonnan intemasho- 
nal di deporte. Awor no ta 
solamente Aruba, Boneim i 
Kórsou a pérdé un pionero 
pa karate pero tur otro de- 


porte tambe i sigur henter 


nos region panamerikano. 
Pero den tur esaki ta Karibe 
a pérdé un motor grandi ku 
ta lucha pa union deportivo 
i spesialmente pa ku kara- 
te”, segun e komunikado. 

“BonKarate sigur lo bai 
sinti su falta, pero komo 
bon karateka nos lo sigui ku 
e lucha ku Shihan Miller- 
son a kuminsá. I manera ku 
e mes tabata bisa semper: 
‘Bon so no ta sufisiente, 
semper mester sigui buska 
mehorashon’.” 

BonKarate kier a invitá 
spesialmente e dirigentenan 
di karate di Araba i Kórsou 
pa sera mas ainda pa sigui 
ku e mmbo ku Shihan Mil- 
lerson a kuminsá. Por logra 
esaki solamente ku union, 
komprondementu i bon ko- 
munikashon. 

BonKarate ta deseá 
henter famia di Shihan 
Millerson hopi forsa ku e 
pérdida i ku bon Dios por 
duna nan iluminashon i pas. 
“BonKarate kier a yama 
Shihan Millerson hopi dan- 
ki di por a yuda nos i so- 
sega nan pas.” 


1 DEN 3! 


Nos sa i ta komprondé ku situashon ta difisil pa hopi empresa debi na 
COVID-19. Esensial ta awor pa start bék. Den e proseso aki promoshon 
ta importante. 

Nos ta brinda oportunidat na preis spesial pa pone propaganda riba 3 
diferente plataforma. Estilo di 1 den 3: 



* 


Historia | Kultura | Naturalesa 

(Riba Telbo i Flamingo TV) 


[Boi 

n 

iai 

ire 

Ki 

ra 

n 

ti 

UW EILAND,UW KRANT! 


Yama 

Bonaire Communication Services Company (BCS) 
na telefon 717-8482 pa mas informashon. 

Por manda e-mail tambe na 

avisobon@gmail.com. 

Trabounan di mantenshon 

ta kana bon 


KRALENDIJK - Wa- 
ter- en Energiebedrijf Bo- 


naire (WEB) su trabounan 
di mantenshon ta sigui se- 


gun skema na e tankinan 
di almasenamentu i distri- 





bushon na planta di awa di 
bebe na Hato. 

Trabounan di manten- 
shon a kuminsá na yiili 
2019 i apesar di e krisis di 
korona tur e trabounan na 
tanki di almasenamentu i 
distribushon di awa di bebe 
ta sigui segun skema. 

Mantenshon periódiko 
na e tankinan ta nesesario 
pa por kumpli ku e Lei di 
Elektrisidat i Awa di bebe 


BES i garantisá suministro 
di awa. 

E promé tanki ku a 
wórdu finalisá ta komple- 
tamente operashonal i ta 
konta ku un pintura spesial 
ku por mira for di aleu den 
e bunita paisahe di Boneiru. 

E diseño di e tanki di 
awa a wórdu pinta na man 
den un periodo di 4 siman 
pa e artista Loes Praagman. 


INVITASHON 

Famia di e defuntu 
Salvador ‘Tito ’ Thielman 
kier a invitá tur famia, amigu- i 
konosinan na un santu sakrifisio 
di misa na okashon di 2 luna di 
fayesimentu di nan ser stimá ku ta 
tuma lugá djasabra 27 yiini pa 7.30 
anochi na misa di Coromoto na Antriol. 

Aseptá esaki komo un invitashon personal. 

S.M. G roningen a sali pa 
direkshon Region Karibe 


KRALENDIJK - S.M. 
Groningen a sali riba dia 
24 di yiini for di Den Hel- 
der (Hulanda) pa rekohé di 
nobo su tarea komo barku 
patruyero den Region Ka- 
ribe. E OPV (ocean-going 
patrol vessel-barku di pa- 
truya oseániko) pa motibu 
di mantenshon nesesario, a 
nabegá temporalmente bai 
bék Hulanda. 

Pa motibu di Corona no 
tabata posibel pa trese e 
personal di mantenshon via 
avion den e region. E barku 
ta manehá un programa 
piloto den kua e barku di 
Marina ta keda den Region, 
pero e personal ta kambia. 

S.M. Zeeland, ku no 
ta deskonosf den region, 
ultimo lunanan a nabegá 
komo barku di patruya. E 
barku a ehersé tantu pa De- 
fensa komo pa Wardakosta 
Region Karibe diferente 
biahe di patruya. Pa medio 
di esaki nan a kolaborá ku 
mantenshon di siguridat na 
e fronteranan maritimo. 

Ademas di transporte 
maritimo ilegal di droga, 
tambe e barku tabata kapas 
pa preveni ku imigrantenan 
indokumentá por a desem- 
barká i tambe asina posibel 
infekshon ku Corona. 

Despues di un bon tras- 
paso den region, S.M. Zee- 
land ta bolbe sali ku direk- 
shon Hulanda. Ku esaki e ta 
kompletá un biahe di kuater 
luna. 




www.extraboneiru.com 

IBttgfn tempu bteu 



L A I 


Tempu ku a habri waraa di polis nobo na entrada di bario Rincon. 


Programanan di Bonaire.tv 
Telbo kanal 70 
Flamingo TV kanal 23 

Djabiérné 26 YLini 


12:00 MNB: 

Rob van den Berge 

13:00 Herensia: 

Pastor Goes 

14:00 Programa spesial: 

Presentashon di 
Vicente Kelly 

15:00 Aki Boneiru: 

Win Anthony 'Dos Pos' 

16:00 Herensia: 

Doloris, Juanita i 
George Jenkins 

17:00 Aki Boneiru: 

Flora Martis 


* 


19:00 Herensia: 

Winifred Smit 
20:00 Herensia: 

Glenn Albertina Parti 1 
21:00 Aki Boneiru: 

Kerki Carla Hay i 
Barbara Schrier 
22:00 Herensia: 

Hiacinta 'Hyacintha' 
Maria 'Chinta' Mercelina 
23:00 BAPA: 

Irmgard Frans 


Tur mérdia 12’or ta kuminsá un pro- 
gramashon nobo di 4 ora. 

E programashon aki ta ripiti pa 24:00. 


IMONCHI & TONCHI 

/ % , ■« 

Na Kórsou sf nan a selebró San 

Wan e siman aki. Sende kandela 
tur kaminda riba e isla. 

\ ( —■— ---\ 

Awél si. Pero Kórsou no ta isla 

di gigante mas i niun hende por 
a bula nan. 

j L J 

\U \ 



Hendenan di 
Boneiru 


WAWA (2) 


Eduardo Evencio 
Anthony ta nasé dia 
4dimeil911.Su 
nómber di kariño 
tabata Wawa i hunr. 
ku su kasá Madam 
(Basilia Soliana) i nar 
yunan e tabata biba 
na Antriol. Pa nort d: 
Seru Grandi nan 
tabatin nan kunuku. 
pero originalmente 
Wawa tabata 
nabegante. Meskos ku mayoria nabegante 
boneriano, Wawa tambe a kuminsá komo much’i 
kamber na bordo di e barkunan di bela ku tabata 
nabegá entre Boneiru i Kórsou. Despues el a bira 
matros i asina pokopoko sigui bai dilanti, te ku el a 
logra subi na bordo di barku di kompanianan grandi 
Wawa a nabegá pa tantu KNSM komo e ténkeman 
di CSM (Shell). KNSM (KoninklijkeNederlandse 
Stoomboot Maatschappij) tabata un kompania di 
barku hulandes ku a operá hopi tempu riba e islanan 
aki. Su barkunan tabata pasa haf di Boneiru tambe. 
Un dje barkunan konosi di KNSM ku tabata 
konstantemente den haf di Boneiru, den su biahe a 
lo largu di islanan antiano, tabata Baralt. Tin un kayi 
tambe ku ta karga nómber di Baralt na Boneim, 
aksentuando importansia di e barku aki. CSM ta para 
pa Curacaosche Scheepvaart Maatschappij, ku 
tabata e kompania di barku di CPIM (Curacaosche 
Petroleum Industrie Maatschappij), despues Shell. 
Hopi Boneriano a nabegá na bordo di e ténkeman 
aki. Na Boneira mes, despues ku el a stóp di nabegá. 
Wawa a traha riba ekspanshon di e pista di aterisahe 
di Vliegveld (aktual Aeropuerto Flamingo) di dia 10 
di yiili 1959 pa 6 di febriiari 1960. 

Akshon di limpiesa 

Antriol a inisiá 




Ayera tardi a inougurá un akshon di limpiesa den bario Antriol. Despues lo sigui 
den otro barionan tambe. Efotonan ta duna un bista di e aktividat aki ayera tardi 
den Stashi, parti diAntriol. 



M ata na benta 


KRALENDIJK—Na 
plantashi di Krusada na 
Guatemala tin kana i tambe 
palu di bakoba na benta. 
Esnan interesá por manda 
un mensahe di whatsapp 
na 7001263 ya asina por 
reservá esun di bo. E tien- 
da ta habri di djaluna pa 
djabiémé di 08:30or mainta 
pa 16:00or di atardi. 

E banana di Saba ta 
krese den tera fértil ku ta 



eksponé na solo. E mata 
aki por tolerá sekura i ta 
sobrevivi basta ku nan haña 
kuido korekto. Mester tene 
na kuenta si ku e fmta tin 
chéns di keda sin hecha pa 
motibu di sekura. Banda di 
esei nan ta hopi resistente 
konta Sigatoka,un male- 
sa ku e tipo di palu aki sa 
haña. E fmta ,ora e ta kom- 
pletamente hechu,danki na 
su tekstura ta ideal pa kush- 
iná. Den mayoria kaso ta 
kosecha nan miéntras ainda 
nan ta bérdé ,esaki ta entre 
150 pa 180 dia despues ku 
e palu a saka flor. E fruta 
tin mesun nutrientenan 
manera batata i por kome 
sea kuru óf kushina. 






























Prolongashon suavisashon impuesto 


KRALENDIJK - E situ- 
ashon partikular kousá pa 
e krisis di Corona ta duna 
motibu pa (prolongashon 
di) suavisashon temporal 
di diferente areglo fiskal. E 
siguiente suavisashonnan 
temporal ta na vigor te pro- 
mé di oktober 2020 pa Bo- 
neiru, Sint Eustatius i Saba. 

Empresarionan ku tem- 
poralmente a haña nan ku 
problema di likides pa moti- 
bu di e krisis di Corona, por 


a pidi suspenshon di pago. 
Pa motibu di e impakto per- 
sistente di e medidanan re- 
lashoná ku e Coronavirus, 
ta prolongá e areglo aki. 

Ta baha e porsentahe 
di interes ku na e momen- 
tunan aki ta 6%, na un 
porsentahe di 0,0. Esaki ta 
konta solamente pa esnan 
ku a pidi esaki i a bin na re- 
marke pa suspenshon par- 
tikular di pago. 

Pa deklarashonnan di 


kondukta di pago (nesesa- 
rio por ehémpel pa otor- 
gamentu di pérmitnan) ta 
konta ku debenan habri di 
di Loonbelasting(LB) debf 
na ‘naheffingsaanslageri, 
imponé durante e perio- 
do di suspenshon, no tin 
efekto negativo pa haña e 
deklarashon akf. 

Si bo a pidi suspenshon 
di pago pa periodonan pa 
hasi deklarashon ku ta 
kaba despues di promé di 


februari 2020, Belasting- 
dienst ta mira esaki tambe 
komo un notifikashon na 
tempu di inkapasidat pa 
paga. 

Ta distrui oflshalmente 
butnan pa inkumplimentu 
pa motibu di inkumpli- 
mentu ku pagonan imponé 
den e periodo di 12 di mart 
2020 te ku e fecha riba kua 
e suspenshon ta na vigor. 
Esaki ta konta pa tur medio 
di impuesto pa kua e are- 


glo temporal di suspenshon 
partikular aki ta konta. 

Pa e suéldu komun ta 
konta ku, bou di sierto 
kondishon, e suéldu komun 
pa aña 2020 por ta igual na 
e ganashi komersial (pero 
nunka negativo). Si e suél- 
du ku a paga realmente ta 
mas haltu, naturalmente 
mester sigui e suma ei. 


Kon pa prepará pa temporada di orkan 


Gezaghéber a risibi foyeto di 

KrusKórá 


KRALENDIJK — Pa tur prepará pa e temporada di tiendo foyetonan kas pa 
hende ta bon na altura kon orkan, Krus Kórá ta par- kas. Resien miembronan 



Den e foyeto ku gezaghéber Rijna i sekretario Van Arneman a haña di Krus Kórá tin dife- 
rente tep balioso kon prepará pa temporada di orkan ku a kuminsá promé di yiini i ta dura 
te ku 30 di novémber. 


di Krus Kórá a pasa tambe 
serka gezaghéber Rijna pa 
entregá e foyeto aki tokante 
preparashon pa orkan. Se- 
kretario di Entidat Publiko 
Boneiru Gabriel van Ar- 
neman, kende ta e kordi- 
nadó di kalamidat, tambe a 
haña un di e foyetonan for 
di man di señor Marciano 
Silberie, ku ta ménedjer di 
Krus Kórá. 

Huntu ku e foyeto to- 
kante preparashon pa tem- 
porada di orkan Krus Kórá 
ta parti tambe e foyeto di 


virus di corona ku Gobiér- 
nu di Boneiru a laga traha. 
Banda di esei gobiérnu a 
pone e foyeto tokante or- 
kan ku a parti na tur kas 
aña pasá riba e websitebo- 
nairegov.com pa ta bon na 
altura kiko ta pasando du- 
rante un temporada di mal 
tempu ta pidi tur hende ku 
un telefón selular pa instalá 
e app ‘DisasterprepBo- 
naire’.Den e foyetonan tin 
informashon kon anda ora 
un situashon di mal tempu 
presentá. 


MARCAR Bonaire N.V. 

ta buska 

1 karpinté 

- mester ta un trahadó serio i responsabel. 

Pa mas inf. por yama 

770-9400 


JOB OPPORTUNITY 
Language Translator Specialist 
Company: BONAIJ Adventure Tours B.V. 

Description: 

Manage all correspondence in Arabic an Italian. Daily tour 
planning with Italian and Arabic speaking guest. Plan- 
ning an d organizing customers event. Work close with 
Italian and Arabic tour operator. Meet - and greet guest 
at ports arrival. Function as translator for Italian and 
Arabic speaking guest 
Requirements: 

MBO- and Higher. Diploma in public speaking. Tour guide 
certification. More than 2 years in similar function. Com- 
puter skills in Microsoftware. Must be able to stand long 
hours. Guest friendly. Must be able to work on holidays 
and weekends. 

To apply mail CV to: info@bonaij.com 

Storianan di buriku 

Na mi konsepto, na Boneiru no tin 
un animal mas popular, mas stimá 
i odiá alabes, ku e buriku ku ta kana 
rónt di dia i anochi riba e isla aki. No 
tin duda ku sigur den e ultimo añanan 
aki, e bestia riba kua korantnan ta skir- 
bi mas i radionan ta papia mas, ta nos 
buriku. Nos buriku humilde. 

Si ántes turistanan tabata interesá 
den nos flamingonan, poniendo te 
asta ku e para aki a bira e para nasho- 
nal di Boneiru, awendia mi ta kere ku 
buriku a kita e honor aki for di e paran- 
an ros ku garganta largu. No straña bo 
ku aki poko aña, na lugá di ‘Flamingo 
Island’, nan lo kuminsá papia di ‘Don- 
key Island’. 

Importá pa e spañónan ku a kolo- 
nisá Boneiru den siglo 16, e habitan- 
tenan di nos isla semper den pasado 
a sa di hasi bon uso di e animalnan 
aki. Miéntras ku ántes e bestianan 
aki tabata apresiá i stimá, awe nan ta 
despresiá i maldishoná. Mashá poko 
hende tin ainda ku ta papia bon di e 
pober bestianan aki. “Mester mata 
nan!” Esaki ta opinion di hopi hende. 
Un opinion ku ami no ta komparti. 

Buriku di Pa Buchi 

Pero, papiando di buriku morto, es- 
aki a pone mi bini riba algu interesante 
ku m’a yega di tende i ku mi ke kom- 
parti ku boso. Ta trata di un suseso ku 
sosodé na Boneiru, pero ku lástima no 
ta dokumentá den ningun buki di his- 
toria. Pero kere mi ora mi bisa ku el a 
pasa ku e konosido Pa Buchi, amigu 
di Pa Guillermo. Pa Buchi tabata pis- 
kadó i Pa Guillermo tabata kunukero. 

Komo ku su edat tabata subiendo i 
su pianan a kuminsá molesti’é, Pa Bu- 
chi a pensa ku lo no ta un mal idea pa 
e buska un buriku pa transport’é pa la- 
man, Playa di Sarna, na unda su boto 
di bela semper tabata ankrá. 

Asina a sosodé ku riba un bon dia 
Pa Buchi a tumba pa e kunuku di Do- 
chi Baké, ku tabata keda un tiki pa suit 
di Nort di Saliña. Baké tabata su ofi- 
shi; no su fam. Na e kunuku aki Dochi 
Baké tabata mansa burikunan potro 
(poto) ku e tabata bai kue den mondi. 
Un baké ta un persona ku ta mansa 
buriku. Un buriku potro ta un buriku 
welt. Entre otro e baké ta karga un 
buriku ku sakunan di santu, pa asina 
dominá e animal i hasié mansu. 

Rifa 

Pa Buchi i Dochi Baké a yega na 
un akuerdo di kompra di un bon buriku 
machu koló blanku pa e suma di 15 
florin. Pa Buchi a paga mesora, pero 
komo ku ainda Dochi Baké mester a 
prepará algun detaye na e buriku, el 
a bisa Pa Buchi ku e siguiente dia e 
lo trese e buriku na kas di Pa Buchi, 
kende tabata biba den e bario Antriol 
Pabou, ku a produsi hopi bon piskadó, 
manera e konosido Pa Runchi. 

E siguiente dia sinembargo Dochi 
a akudi na kas di Pa Buchi ku e notisia 
tristu ku e buriku en kestion a fayesé 
den anochi. “Bon, e ora ei dunami mi 
plaka bék, e 15 florin ku mi a paga bo 
ayera”, Pa Buchi a kontestá. 

“Esei si ta un problema”, Dochi 
Baké a reakshoná. “Bo mester sa ku 
ya kaba m’a gasta e sén na tienda di 
Nene George ayera tardi.” 


por trese kadaver di e buriku na mi 
kas?”, Pa Buchi a puntra. 

“Pero kiko bo ta bai hasi ku un buri- 
ku morto?”, Dochi a puntra di su parti. 

“Mi ta bai rif’é.” 

“Pero bo no por rifa un buriku mor- 
to.” 

“Sigur ku mi por. Lo bo mira. Sola- 
mente lo mi no bisa ningun hende ku 
ta un buriku morto”, Pa Buchi a bisa 
Dochi Baké. 

Un luna despues Pa Buchi i Dochi 
a bolbe topa. Naturalmente ku Dochi a 
puntra Pa Buchi kiko a pasa ku e buri- 
ku morto? Pa Buchi a kontestá: “M’a 
rifa e buriku i a logra bende 100 lót pa 
1 florin i a logra gana un bon boká.” 

“Pero niun hende no a reklamá?”, 
Dochi a puntra, hasiendo tur esfuerso 
pa dominá su kuriosidat. 

“Solamente esun ku a gana a 
reklamá. Mi mester a dun’é su florin 
bék!” 


Un dia Djun a sia su buriku Machu 
Pretu pa bai Playa pa entregá algun 
produkto di kunuku na kas di Shon 
Ben, un dje shonnan di Playa, e lugá 
mas importante di Boneiru. Na Playa 
e shonnan tabata biba. E doñonan di 
plantashi i kunukunan grandi, tienda i 
pakus, barkunan di bela. Shon Ben ta- 
bata un dje hendenan di mas riku riba 
e isla Boneiru. 

Paparo, yu hómber mayó di Djun, 
tambe a disidi di kompañá su tata 
riba kaminda pa Playa. Nan a dal nan 
‘paña di pasa kamin’ i a tumba pa Pla- 
ya. Tantu Djun komo Paparo tabata 
kana banda di Machu Blanku, riba 
kua tabatin algun saku ku bonchi, al- 
gun lobi i melon ku nan a piki na bord’i 
dam. 

Na kaminda nan a pasa banda di 
kunuku di Colá, ku a keda sumamente 
strañá pa e echo ku tantu Djun komo 
Paparo tabata kana band’i Machu 
Blanku, siendo ku tabatin lugá pa nan 

tur dos a sinta riba e animal, dilanti e 
sakunan. Colá a bisa Djun ku Paparo: 
“Boso kabes no ta bon. Dios a traha 
buriku pa hende kore ariba i no pa 
kana na banda.” 

Djun a disidi di laga Paparo, su yu 
hómber di 12 aña, subi riba Machu 
Pretu. E mes a keda kana na banda. 
Banda di La Union, na unda un famia 
kompletu tabata biba, nan a topa ku 
algun hómber bou di palu. E hómber- 
nan aki, ku basta beter den nan kurpa, 
a kuminsá ta hiringá ku Djun. “Mira un 
mucha floho asina... E ta sinta dushi 
asina riba buriku anto ta laga su tata 
kana den banda. Kon bini muchanan 
djawendia por ta floho asina?” 

“Baha fo’i mi lomba!” 

Djun no a pérdé pa gana. El a 
ordená Paparo pa baha inmediatia- 
mente fo’i lomba di Machu Pretu, pa 
asina e mes subi riba lomba dje buri- 
ku. 

Yegando na kunuku Mentor nan 
a topa dos muhé, Maria ku Keta, ku 
tabata kana drenta e pueblo Kunuku 
Bieu, na unda desendiente dje indjan- 
nan di Boneiru tabata biba. Maria, ku 
tabatin kabei largu ku tabata kasi las- 
tra na tera, a komentá: “Esta un tata 
kruel. E ta sintá dushi di dje riba buriku 
i su pober yu ta kana lastra banda di 
e buriku.” 

Pober Djun no tabata sa mas kiko 
pa hasi. El a disidi di subi Machu 
Pretu i a laga Paparo sinta dilanti dje 
riba lomba dje animal. E sakunan ku 
produkto di kunuku a keda te patras 
riba lomba di e buriku. 

Promé ku nan a drenta Playa nan 
a para band’i un palu di watapana na 
unda, tras di algun palu di kadushi i 
yatu, nan a bai kambia nan paña di 
pasa kamin pa paña mas desente. 

Nan no a kaba di drenta Playa 
drechi ku ata hendenan a kuminsá ta 
mustra dede riba nan, tira palabra pa 
nan. Djun a puntra e hendenan pakiko 
nan tabata trata malu asina kuné. Nan 
a kontestá: “Bo no tin bérgwensa pa 
karga e pober buriku dje forma aki? 
Abo, bo yu i e sakunan ei tras ta kasi 
kibra lomba di e pober buriku.” 

Djun i Paparo, bou di preshon asina 
fuerte dje hendenan di Playa, a baha 
fo’i lomba di Machu Pretu pa nan bai 
pensa kiko nan mester bai hasi awor. 
Nan a pensa i pensa te ku finalmente 
nan a kere di a haña un solushon. 

Djun a kue su machete ku e tabatin 
huntu kuné i a kap un brasa basta diki 
di un palu di kuihi. Nan a kue e palu ku 
nan a kap, mara e buriku ku su pianan 
i a kologá esaki n’e i a karga e buriku 
drenta Playa. 

Hendenan na Playa a kuminsá hari 
pa nan mester ora ku nan a mira e 
esena aki. Pa yega kas di Shon Ben 
nan mester a krusa un brug bou di kua 
tabatin un roi hundu. Pasando riba e 
brug Machu Pretu a kuminsá sapatiá 
i a logra lós su pianan di patras. Na 
momentu ku esaki a sosodé Paparo a 
spanta pisá i a laga e palu lós. Machu 
Pretu a kai i lora kai for di e brug den 
e roi hundu, kibra su garganta i muri. 

Un hómber bieu i sabi ku a sigui 
nan for di Gurubu te Playa a bisa nan: 
“Ora ku bo trata na duna kada ken 
su gana, na final ningun hende no ta 
haña nan gana.” 

Kolegio Ehekutivo ta disidipa: 

Hasi Boneiru mas atraktivo pa 

ekoturismo 



KRALENDIJK - Ko- 
legio Ehekutivo e siman 
aki riba proposishon di 
diputado Elvis Tjin Asjoe 
di Asuntunan Ekonómiko 
i Turismo a disidi pa 
eksplorá kiko ta e posibili- 
datnan pa hasi Boneiru mas 
atraktivo pa ekoturismo. E 
medionan ekonómiko mas 
prinsipal di nos isla ta natu- 
ralesa, espasio, trankilidat i 
outentisidat. Nan ta deter- 
minante pa prosperidat i bi- 


enestar di nos pueblo ku pa 
un gran parti ta dependiente 
di turismo pa su entrada. 

E kresementu no por 
kontinuá sin restrikshon. 
Pa e motibu aki Kolegio 
Ehekutivo ta boga pa un 
transishon di turismo masal 
pa turismo di kalidat, den 
liña ku e Plan Stratégiko 
pa Turismo i e konsepto di 
BlueDestination. E krisis di 
corona ta un motibu ékstra 
pa aselerá e proseso aki: 


turismo intemashonal lo tin 
mester di basta tempu pa 
rekuperá su mes, kaminda 
destinashonnan ku ta ofresé 
bishitante trankilidat, espa- 
sio i naturalesa ta preferente 
serka biahero ku eksigensia 
haltu pa nan vakashon. 

Turismo na Boneiru ta 
konsentrá riba e parti di 
kosta. Plamamentu di tur- 
ismo di estadia ta pas den 
e époka despues di corona, 
pero ta konektá tambe ku 


e ambishon for di e Plan 
di Maneho pa Naturalesa 
i Medio Ambiente Hulan- 
da Karibense 2020-2030: 
‘Konservá i protehá natu- 
ralesa i hasi uso di esaki 
na un manera sostenibel 
komo aporte na desaroyo 
ekonómiko.’ 

Kolegio Ehekutivo ke 
kuminsá un diskushon ku 
stakeholdernan den tur- 
ismo i organisashonnan di 
naturalesa tokante un posi- 
bilidat pa duna kontenido 
konkreto na e ambishon aki 
ku ta pas den e komunidat 
sostenibel ku Boneim ke ta, 
konektá ku e Plan Straté- 
giko pa Turismo, aselerá e 
transishon deseá pa turismo 
di kalidat, ku ta generá em- 
pleo nobo i ta na bienestar 
di naturalesa. 

Boneiru ta disponé di 
relativamente hopi paisahe 
ku balor grandi. Na algun 
anterior plantashi no ta 
desplegá óf práktikamente 
no ta desplegá aktividat. 
Por utilisá nan perfekta- 
mente pa desaroyo pa turis- 
mo sostenibel, hasiendo es- 
aki na un manera ekológiko 
responsabel i hasiendo e 
lugánan aksesibel pa meta- 
nan rekreativo turistiko. 

Un opshon ku Kolegio 
Ehekutivo den konsulta 
ku interesadonan ke inves- 
tigá si e ta faktibel, ta pa 


selektá áreanan ku ta bini 
na remarke pa esei pa se- 
guidamente pone nan bou 
di protekshon legal, lanta 
kurá rónt di nan, deshasi di 
kabritu i buriku, diseñá mta 
pa kana i kore baiskel i esta- 
blesé un ekohotél di eskala 
chikitu ku ta produsi su mes 
koriente i ku ta konstrui ku 
material sostenibel. 

E bentahanan tras di 
otro: 

- Boneira ta hasi su mes 
mas atraktivo pa bishitan- 
tenan ku konsientemente 
ta skohe pa un destinashon 
sostenibel ku ta ofresé 
trankilidat, espasio i outen- 
tisidat i ku ta dispuesto pa 
paga mas pa esaki. 

- Plamamentu di turismo 
di estadia ta konektá ku e 
eksigensianan ku ta pone 
pa turismo den e époka 
despues di corona, pero ku 
alabes ta hasi Boneim mas 
atraktivo pa turistanan ku 
no ta enfoká riba bich i la- 
man. 

- Empleo altemativo pa 
forsanan laboral ku ta(bata) 
gana nan pan ku turismo 
krusero. 

- Mihó maneho di natu- 
ralesa i ampliashon di posi- 
bilidatnan rekreativo pa nos 
poblashon lokal. 

- Preveni desaroyonan 
indeseá den áreanan ku ba- 
lor di paisahe. 


De zorginstelling Fundashon Mariadal op Bonaire is op korte termijn op zoek naar een: 


DOCENT 

NEDERLANDS 



Karpinteria y Pintura el Caribe 

ta buska 

un spuiter 

-mestertin eksperensia den muraya, kushina i 
muebles. 

-mester tin 2 aña di eksperensia 

Pa mas inf. por yama 786-1442 

TOYAN A NOKOUT TYSON 


Chon ku kabes di Tyson 



Chon Amelia ta mustra aki kabes di su toro Tyson ku ayera a bai matadero. Ta un di 
e desendientenan di un rasa di baka fuerte i grandi ku tabatin ántes den plantashi 
Bolivia. 



konosido Pacheko, Tico, Eugenio de Jongh ko- 
nosi pa “Es" i den back Randolph Ruiz. Nos a 
topa i riba petishon mi a tuma den pa atendé un 
potrét huntu ku nan. Tur ta hende bon konost 
den komunidat. Randolph Ruiz ta biba hopi aña 
den eksterior, entre otro na Thailand. E ta un 
piloto i ta laborá den eksterior. Awor e tin algun 
luna na Boneiru debi na e pandemia di “Coro- 
navirus”. Nos a kómbersá amplio riba diferente 
tópiko poko chistoso, kos serio, plan pa futuro i 
mas. Sigur tabata un plaser pa nos a topa 


BOTIKA NA 

WARDA 



F U NDASHON M ARIADAL 


SlilfS 

DJADUMINGU 


Siña di bo 

28 YUNI 2020 


historia, kultura i 

10:00- 18:00 


naturalesa 

i 


Pronóstiko di tempu 


<$ 


Ta parsialmente nublá i e chéns pa un 
áwaseru ta chiki. Komo konsekuensia di 
santu fini di Sahara visibilidat lo ta redusi. E temperatura 
máksimo lo ta aproksimadamente 32°C, e temperatura 
minimo mas o ménos 27°C. E bientu ost ta moderá te 
basta fuerte, 4-5 Bft. 

Altura di ola: Awe 1.5-2.0 m (4-6 pia), ku lo oumentá 
djaweps te aproksimadamente 2.0 m (5-7 pia) 

* Altura di ola válido pa laman grandi 

iwññittiiu 



KRALENDIJK - Toyan 
Frans, konosido matadó 
di bestia na matadero di 
Boneiru, a nokout Tyson, 
un toro di kunukero Chon 



Amelia. Tyson ta un toro di 
5 aña bieu ku Chon tabatin 
na su kunuku na Tra’i Mon- 
taña. Loke ta hasi e kaso di 
Tyson interesante ta ku e ta 
un animal desendiente di 
e bakanan ku tabatin ántes 
den plantashi Bolivia. 

Na diferente plantashi 
tabata kria baha ántes. En- 
tre otro Bakuna, Washing- 
ton, Bolivia i kunukunan 
di Ciriaco i Chéfi de Palm. 
Ultimo añanan sin embargo 
krionan di baha a bira hopi 
ménos na Boneiru. Un dje 
tiki personanan ku ainda ta 
kria baka na Chon Amelia. 

Chon a dediká su mes pa 


kria e rasa di bakanan ku 
tabatin ántes den Bolivia. 
Ta bakanan hopi grandi, 
tin biaha ku toronan brabu. 
Tyson ta desendiente di 
bakanan di Bolivia. 

Djabiérné a hiba Tyson 
matadero, na unda e kono- 
sido matadó di baka Toyan 
Frans a mat’é. Esaki bou di 
bista di diferente ekspekta- 
dor. Un di nan a opservá ku 
Toyan a nókout Tyson. 

Toyan a konta Extra 
ku el a siña mata serka su 
tata Buchi i serka Johnny 
Mathew, konosido matadó 
di baka prosedente di e isla 
Anguilla. 






/ ft€ó&Supptmr 


BONAIPP 


Groothandel Fresh Supplier Bonaire, onderdeel van 
de Van Den Tweel Caribbean Group, 


is op zoek naar een bakker. 


Eisen: Gediplomeerd bakker, +5 jaar ervaring, 
Zelfstandig werkend, Leidinggevende capaciteiten 
Georganiseerd, kwaliteitsbewust, teamplayer. 


Wat bieden wij? Een uitdagende job in een dyna- 
mische omgeving, in een nieuw bedrijf. Wij starten 
met een arbeidscontract voor bepaalde tijd met een 
marktconform salaris. 


Herken jij jezelf in bovenstaand profiel en durf jij de 
uitdaging aan? Stuur je sollicitatiebrief naar: 

application@fsb-bonaire.com 

M ester paga number ai outo 


KRALENDIJK - Tur 
hende ku dia 1 di yanuari 
2020 tabatin un of mas ve- 
hikulo di motor, na kumin- 
samentu di e aña aki a risibf 
un anslag di impuesto di 
vehikulo di motor. Bo por a 
paga e impuesto aki den 2 
parti. E di dos parti aki bo 
tin ku paga pa mas tardá dia 
30 di ytini 2020. 

Por paga via intemét 
óf na lokét di bo banko. 
Menshoná bo referensia di 
pago aserka. E referensia 
di pago aki ta den bo karta 
di deklarashon di impuesto. 
Warda bo komprobante di 
pago komo prueba ku bo a 
paga. Por ehémpel den bo 
outo óf bo motosaikel. Bo 
ta kórda tambe pa sigurá bo 
outo óf motosaikel? Esaki 


ta obligatorio. 

Bo tin un outo óf un 
motosaikel i den luna di 
yaniiari 2020 bo no a haña 
un karta di anslag? E ora 
ei pasa buska bo anslag na 
departamento di Finansa 
di Entidat Publiko Bonei- 
ru (OLB) na Bulevar J.A. 
Abraham 17. 

Tin algu a kambia na 
bo number di outo óf na 
bo plachi di number? Por 
ehémpel bo ta entregá bo 
plachi di number bék ser- 
ka nos? Of bo ta bende bo 
outo? E ora ei méldu esaki 
mesora na departamento di 
Finansa di Entidat Publiko 
Boneiru. Di ningun manera 
nos no ta responsabel pa e 
konsekuensianan si bo no 
méldu e kambionan aki na 


tempu. Bo ta entregá un 
plachi bék serka nos óf bo 
ta bende un outo óf moto- 


saikel? E ora ei for di e mo- 
mentu ei bo no tin mester di 
paga impuesto di veMkulo 


di motor mas pa e vehfkulo 
di motor (outo) ei. 


Ta adaptá preis produkto di kombustibel 


KRALENDIJK 
Gobiérnu di Boneiru ta 
adaptá preis di produko di 
kombustibel. Esaki ta sos- 
odé a base di palabrashon 
den un komishon ku repre- 
sentante di gobiérnu di Bo- 
neiru i di Curoil. Ta adaptá 
e preisnan di produkto 
di kombustibel a base di 
kambio den preis di petr- 
oli riba merkado mundial. 
E siguiente kambionan di 
kombustibel ta na vigor 
entrante 1 di yiili 2020. 
Gobiérnu di Boneiru ta par- 
tisipá ku e adaptashon di 


K las pa muchanan super 
inteligenteun éksito 


KRALENDIJK - Dies 
alumno ku a sigui un 
proyekto piloto pa muchan- 
an superinteligente a final- 
isá esaki ku éksito. Ta trata 
di muchanan superinteli- 
gente di e gruponan 6, 7 i 8 
den e klasnan mas haltu di 
enseñansa básiko. Djaweps 
ultimo tabata ultimo dia di e 
Klas pa Muchanan Superin- 
teligente, tambe yamá ‘Ver- 
rijkingsklas’ óf ‘Plus-klas’. 

E alumnonan a sera 
e programa ku un pre- 
sentashon di nan proyekto 
riba e ultimo dia di skol. 
E hóbennan di edat di 9 
pa 11 aña den dos grupo a 
desaroyá proposishonnan 
pa kombatf pléstik riba nos 


isla. Nan publiko tabata nan 
mayornan ku a sigui e pre- 
sentashon di e plannan ku 
atenshon. Despues di e pre- 
sentashon a sigui un klou- 
sura festivo riba e playa di 
Donkey Beach. 

E proyekto pilot pa 
muchanan superinteligente 
a kuminsá na yanuari. In- 
tenshon ta pa duna alum- 
nonan di e klasnan mas 
haltu di enseñansa básiko 
oportunidat pa sigui desar- 
oyá nan talento. Un dia pa 
siman nan tabata haña otro 
tipo di lés ku na skol nor- 
mal. Nan tabata traha riba 
proyektonan pa stimulá 
nan talento. Tambe tabata 
pone hopi atenshon na siña 
traha huntu, tuma inisiativa 



preis entrante 1 di ylili 2020 
ta resultá den un bahada di 
preis pa mogas, kerosin i 
gasóil. Preis di lpg lOOlbs i 
20 lbs ta keda meskos kom- 
pará ku luna di aprel 2020. 

E bahada di preis pa mo- 
gas ta di 11.00 dóler sén, pa 
kerosin ta di 3.00 dóler sén 


i pa gasoil e ta 14.00 dóler 
sén. 

Aki ta sigui un lista di tur 
e preisnan di e produktonan 
di kombustibel manera stip- 
ulá pa Gobiérnu di Boneiru 
konhuntamente ku Curoil i 
ku ta drenta na vigor 1 di 
yuli 2020. 


i responsabilidat propio i 
hasi propio investigashon. 
Dies alumno di diferente 
skol básiko a partisipá na 
e proyekto akf. Durante e 
evaluashon a resultá ku e 
formanan di lés alternativo 
akf, banda di skol normal, 
a resultá hopi bon pa hopi 
mucha den e grupo piloto. 

Mayor- i muchanan ta- 
bata hopi entusiasmá ku e 
lésnan i nan ta konvensf ku 
esaki tin unn balor agregá 
pa e alumnonan. E skolnan 
tambe ta satisfecho ku e 
enseñansa komplementario 
akf. Importante ta pa tin 
un bon koordinashon ku e 
dosente di e skol i kooper- 
ashon ku e guianan interno. 

Expertisecentrum 
Onderwijs en Zorg (EOZ) 
ta deliberando ku e geren- 
tenan di e skolnan i fun- 
dashon Hóben i Futuro 
tokante kontinuashon di 
e fasilidat akf otro aña es- 
kolar. 

Pa mas informashon 
por tuma kontakto ku Paul 
Ruijs di Fundashon Hóben 
i Futuro, telefón 782 4569. 



Preis por mayor 

Mogas 95 

96.67 

USDct pa liter. 

Kerosin 

41.84 

USDct pa liter. 

Gasóil 

52.20 

USDct pa liter. 

LPG 100LBS 

30.66 

USD pa silinder. 

LPG 20LBS 

7.91 

USD pa silinder. 


Preis pa detayista 

Mogas 95 

104.00 

USDct pa liter. 

Kerosin 

44.00 

USDct pa liter. 

Gasóil 

56.00 

USDct pa liter. 

LPG 100LBS 

36.78 

SD pa silinder. 

LPG 20LBS 

9.42 

USD pa silinder. 


YAM’E PA SU NOMBER 

Skritura: Salmo 116:1-19 
"E ora ei mi a invoká e nómberdi SEÑ0R: "0 
SEÑ0R, mita rogaBo, salba mi bida!"v.4 (BS) 

E salmo akf ta kuminsá bisando: "E kabuyanan di morto a enserá 
mi, i e terornan di Seol a bin riba mi; mi a haña angustia i pena." 
Ta masha importante pa komprendé e nifikashon di e palabra in- 
voká. E ta nifiká: pidi, sklama óf rekurl; e palabra griego ta kalifik’é 
komo ‘yam’É pa Su nómber.’ Ken nos mester yama? SEÑOR, 
Esun ku tin poder riba henter humanidat, Esun ku ta libra nos 
alma di morto, nos wowonan di lágrima i nos pianan di slep. E 
práktika di invoká e nómberdi Señora kuminsá den Génesis 4:26 
(BS): “I pa Sét tambe a nase un yu hómber, i el a dun’é e nómber 
Enos. E ora ei hende a kuminsá invoká e nómberdi SEÑ0R." 

E práktika aki ta kuminsá, pasobra hende ta komprendé su mor- 
talidat i ku e ta frágil. Pasobra nos ta frágil nos ta pasa prueba, difi- 
kultat óf un dia malu, pero nos tin triunfo, viktoria, i éksito tambe. 
Salmo 145:18-19 (BS)ta ekspresá: "SEÑ0R ta serka dituresnan 
ku ta sklama na djE, serka di tur esnan ku ta sklama na djE den 
bérdat. E lo kumpli ku e deseo di esnan ku ta tem’E; tambe E lo 
tende nan sklamashon i lo salba nan." Laga nos invoká e nóm- 
ber di SEÑ0R ora tin momentu di alegria i di lágrima, laga nos 
kere Su promesanan i tin e siguridat ku E ta pérkurá pa nos den 
kualke situashon. E salmista ta bisa: "Atardi, mainta i mérdia lo mi 
keha i grita yora, i E lo tende mi bos", Salmo 55:17 (BS) i "Shete 
biaha pa dia mi ta alabá Bo pa motibu di tur bo huisionan", Salmo 
119:164 (BS). Myriam Benavides, Colombia 
No pérdé e bendishon di yama riba djE den tur tempu! 

Saká for di: Alimento Pa E Alma, un produkshon 
di Trans World Radio Bonaire.. 

Ministerio Publiko i Polis ta atverti: 


Duna fiansa óf krédito sin 

pérmitta kastigabel 


KRALENDIJK - Dos 
persona denter di poko lo 
mester responsabilisá nan 
mes dilanti mesa bérdé pa 
motibu ku nan tabata duna 
fiansa óf krédito sin pérmit 
na gran eskala. Ademas 
nan tabata kobra interesnan 
eksorbitante. Nan a keda 
desenmaskará despues di 
un investigashon di parti di 
hustisia. 

‘Woekerrente’ 
Kuerpo Polisial Hulanda 
Karibense (KPCN) a inisiá 
ku e investigashon, basá 
riba informashon risibf di 
parti di e unidat di inteligen- 


sia kriminal, ‘Criminele In- 
lichtingen Eenheid’. Apar- 
entemente tabatin asuntu di 
fiansa di sén na gran eskala 
i sin pérmit, kontra interes 
hopi haltu, e asina yamá 
‘woekerrentes’. 

Den e investigashon aki 
entre otro a skucha mas 
testigu i den yaniiari tras 
di lomba a hasi un entrada 
hudisial den un kas/negoshi 
situá na Kaminda Djabou. 
For di e investigashon a sali 
na kla ku en bérdat tabata 
duna fiansa/krédito na gran 
eskala, kontra un porsen- 
tahe di interes di 10 pa 20% 


pa luna. Esaki ta un interes 
di 214% te 792% pa aña. A 
traha un prosés ferbal pa un 
hómber di 39 aña di edat i 
pa un di 69 aña di edat, ám- 
bos ta prosedente di Repub- 
lika Dominicano. Dentro di 
poko Korte Komun di Hus- 
tisia lo atendé e kaso. 

Lei Merkado Finan- 
siero 

Dunamentu di fiansa/ 
krédito ta mará na vários 
regla stipulá den e Lei di 
Merkado Finansiero BES 
(Wet Financiéle Markten 
BES). Akiden entre otro ta 


reglá ku mester di un pér- 
mit, ku no mag duna krédito 
na un manera iresponsabel 
i ku por eksigf solamente e 
porsentahe máksimo di in- 
teres. E interes máksimo pa 
aña ta 22%. 

A stipulá e reglanan aki 
pa protehá e konsumidó, 
ounke ku den sierto kul- 
tura ta usual pa hasi fiansa 
óf krédito otro kaminda. 
Inkumplimentu deliberada- 
mente ku e reglanan stip- 
ulá den e Lei di Merkado 
Finansiero BES (Wet Fi- 
nanciéle Markten BES) ta 
kastigabel. Dunamentu di 


fiansa/krédito sin pérmit 
deliberadamente ta kasti- 
gabel ku kastigu di prizón 
di máksimo 4 aña óf un 
multa di USD 56.000. E 
Outoridat Merkado Finan- 
siero, Autoriteit Financiéle 
Markten, (AFM) i De Ned- 
erlandsche Bank (DNB) 
huntu ta supervisá empre- 
sanan finansiero na Hulan- 
da Karibense. 

Pa mas informashon por 
bishitá e wépsait di Outo- 
ridat Merkado Finansiero 
www.afm.nl, óf di De Ned- 
erlandsche Bank (DNB) 
www.dnb.nl. 


Fase nobo medida corona ta duna 

Boneiru masespasio 


KRALENDIJK - - Na 
yuli 2020 ta bira posibel 


atrobe pa bini Boneiru for 
di algun pais Oropeo. Geza- 


ghéber Rijna a hasi un petis- 
hon pa esaki na ministerio 
di Infrastruktura i Maneho 
di awa. Esaki ta bon pa 
turismo ku ta e pilá mas 
importante di ekonomia di 
Boneiru. Pakus i negoshi- 
nan por risibf klientenan 
for di eksterior atrobe. For 
di mart niun turista no por a 
bini Boneiru mas. 

Boneiru a drenta un otro 
fase aworakf. Na mart, ora 
e krfsis a kuminsá rondó di 
e vfrus di corona a skohe pa 
protehá salu publiko na Bo- 
neiru promé. A sera espa- 
sio aéreo pa bishitantenan 
di afó. A prohibf aglomer- 
ashon di hende i tambe a 
sera skolnan. Esakinan ta- 
batin impakto grandi riba 
hinter komunidat di Bo- 
neiru. Den e fase nobo ku 
nos a drenta, tur hende por 
bini Boneiru atrobe for di 
eksterior. 

Tin algun regla ku a in- 


trodusf durante e krfsis di 
corona ku lo keda vigente 
den e fase nobo. Esaki pa 
evitá ku un hende por in- 
fektá un otro. Ta resultá ku e 
chéns pa infekshon ta chiki 
si tur hende keda mantené 
1,5 meter di distansia for di 
otro i tambe sigui laba man 
hopi. Mientrastantu ku no 
tin un vakuna pa kombatf e 
vfrus di corona nos mester 
kustumbrá ku ta asin’aki ta 
e manera ku nos tin ku anda 
ku otro. 

For di aprel no tin mas 
kaso di COVID-19 na Bo- 
neiru. Awor ku sa ku e 
chéns pa keda infektá ta 
chikitu por habri frontera 
atrobe. A kalkulá ku mester 
di trinta avion yen pasahero 
ku ta bini Boneiru pa haña 
un persona infektá mei mei 


di nan. Dókteman di kas, 
hospital i Salubridat Pub- 
liko ta prepará pa si tin un 
kaso di COVID-19. 

Gobiérnu tin hopi apre- 
sio pa e manera ku komu- 
nidat a koperá tur e tempu 
i mantené nan mes na e 
reglanan. Gobiérnu ta kon- 
ta ku den tempu binidero ta 
mantené e disiplina pa sigui 
kumpli ku e reglanan di hi- 
giena. Huntu nos ta para 
fuerte kontra corona. 

Boneim ta sigui e desa- 
royonan rónt mundu i den 
region tokante vfrus di co- 
rona. E tim di gobiému ku 
ta atendé ku e krfsis di co- 
rona ta vigilá tur kambio pa 
asina deliberá kiko ta mihó 
pa Boneiru. Si ta nesesario 
Boneiru ta bini ku mas me- 
dida. 



• A nase na 1880 Helen Keller, e 
promé persona siegu i surdu ku ta op- 
tené su diploma di ‘bachelor’ den arte 


• A duna demostrashon di e promé 
televishon di koló na siudat di New York 
na aña 1929 

• Na 1967 e nómber Kmart ta bira 
marka komersial registró. Kmart ta un 
kadena di tienda di departamentu 
(departmentstore) merikano ku tin dife- 
rente filial rónt Merka i tambe na Oust- 
ralia 

• Oriolesnan di Baltimore i New York 
Jets ta bira markanan komersial regis- 
tró. 


I Bonaire.tv 

Historia I Kultura I Naturalesa 

Kanal 70 Telbo - Kanal 23 Flamim 


oTV 

Segun enkuesta online di Linkels & Patners 

H abitantenan mas positivo ku 
H ulanda dor di krisis di C orona 



Den mi trabou komo investi- 
gadó di historia i kultura m’a pone 
hopi atenshon na brua. Hopi bia 
e hendenan ku m’a entrevistá no 
tabata dispuesto di papia pub- 
likamente tokante brua. Despues 
sinembargo ku bo kita mikrofon 
nan lenga tabata lós. Solamente 
un persona, Maria Hart, a yega di 
papia habrf i publikamente tokante 
kasonan di brua ku mi. Te asta un 
bia el a duna mi un kontra, un me- 
dio di protekshon kontra entre otro 
brua, ku nos a habri huntu sintá di- 
lanti mikrofonnan di e emisora ‘Bos 
di Boneiru’ den e programa Beku. 
Den ‘Herensia di Siglo 20’ i despu- 
es ‘Herensia’ tambe Maria a papia 
ekstensamente riba brua. 

Komo skirbidó di korant (Extra) 
tambe hopi kaso di brua a yega na 
mi konosementu. Na hopi okashon, 
spesialmente den kampañanan 
elektoral, kasonan di brua tabata 
bini dilanti. Ken no ta kórda e kaso 
di Osiris, kaminda duaneronan 
na Kórsou a deskubrl kantidat di 
atributo pa hasi brua den maleta 
di un supuesto hasidó di brua ku 
tabata na kaminda pa Boneiru pa 
‘drecha' politikonan atversario. 

Tambe, entre e hopi kasonan, 
mi ta kórda e kaso di dos ekipo di 
kórfbal ku tabata rivalnan eterno i 
ku tabata hasi brua pa otro. Tambe 
di brua dilanti negoshi, kas óf ofisi- 
na di politikonan. Den santananan 
katóliko di Playa i Rincon tambe a 
yama mi pa registrá basta kaso. 

Hulandes Oropeonan por lo 
general no ta kere den brua. En 
todo kaso e tipo di brua ku nos ko- 
nosé riba e islanan ABC. Pa nan 
brua ta ko’i kéns, pantomina. Pader 
Brenneker mes a yega di trapa 
den ‘brua’. Nan ta bisa ku esei a 
pone tambe ku el a haña problema 
despues ku e pia ku kua el a trapa 
riba e ingredientenan ei di brua. 

Brenneker a skirbi den Sam- 
bumbu I: "Het geheimzinnige 
waas waarmee de brua omgeven 
is, bestaat vooral voor de buiten- 
staander. Hij is met dat waas om- 
geven, niet zozeer de toverij. Men 
weet, dat de vreemdeling het af- 
keurt, of het ten hoogste interesant 
vindtals resultaat uiteen primitieve 
tijd en dat hij zeker geen discreet 
zwijgen zal bewaren omtrentwathij 
hoorten ziet. Bovendien zijn in het 
verleden veel beoefenaars van de 
brua, hasidó di brua, doorde politie 
gepakt en als zwendelaar veroor- 
deeld." 

^|g|c|c 


KRALENDIJK - Habi- 
tantenan di Boneiru ta pen- 
sa mas positivo di e laso ku 
Hulanda desde ku e krfsis di 
Corona a kuminsá. Esaki ta 
un konklushon lo por saka 
for di e investigashon di 
opinion online ku e e ofisi- 
na di konsultent sikológiko 
Linkels & Partners a tene 
entre 13 i 19 di yiini 2020. 

Komo parti di un inves- 
tigashon di opinion mas 
amplio ku a tene online, 
a puntra si habitantenan, 
despues di komienso di e 
krfsis di Corona, tabata tin 
sentimentunan mas posi- 
tivo, igual óf mas negativo 
tokante e status di muni- 
sipio partikular den e struk- 
tura estatal hulandes. 

Di e 66 respondentenan 
ku a inkluf den e investi- 
gashon, 90,4% tabata ha- 
bitante di e isla. En total 
ta trata di 589 persona. Di 
nan 361 (61,3%) ta bisa ku 
nan pensamentu tokante e 
status di munisipio partiku- 
lar a bira mas mas positivo. 
179 respondente (30,4%) 
ta bisa di ta pensa igual ku 
promé ku e krfsis a kuminsá 
i 49 respondente (8,3%) al 
kontrario a kuminsá pensa 
ménos positivo tokante e 
status di e isla komo muni- 
sipio partikular. 

Referndum 2015 

Riba 18 di desémber 
2015 a tene un referendum 
na Boneiru ku e pregunta: 
“Bo ta di akuerdo ku e kon- 
tenido ku a duna na e laso 
direkto ku Hulanda?” E 
votadónan por a kontestá e 
pregunta ku ‘si’ óf ‘no’. Di 
esnan ku derecho di voto, 
62% a vota. Mas di 65% di 
e votadónan a indiká na e 
momentu ei ku nan no ta di 
akuerdo ku e kontenido ku 
a duna na laso direkto. 

Den e investigashon ku 
Linkels & Partners a tene 


entre 13 i 19 yiini 2020 a 
ripitf e pregunta di e refer- 
endum, ku e pregunta si re- 
spondentenan por a indiká 
si nan momentu di yena 
e enkuesta, nan tabata di 
akuerdo, of no di akuerdo 
ku e kontenido duná. Riba 
e pregunta akf 59,1% di e 
respondentenan a kontestá 
‘si’ i 40,9% ‘no’. Maske 
no por pretendé ku e in- 
vestigashon di Linkels & 
Partners ta un refleho rep- 
resentativo di e poblashon 
óf e grupo total di esnan ku 


derecho di voto riba e isla, 
ta parse tóg ku por papia di 
un kambio signifikante den 
sentimentu bou di habitan- 
tenan, kompará ku e refer- 
endum di 2015. 

Ta resultá ku e sinti- 
mentu positivo bou di habi- 
tantenan ta mas fuerte bou 
de gruponan ku un entrada 
abou. Di e respondentenan 
ku un entrada mensual bru- 
to di 2000 dóler of ménos 
(179 respondente), 63,5% 
ta indiká ku nan ta di akue- 
rdo ku e kontenido duná. 


kontra 36,5% ku no ta di 
akuerdo ku esaki. 

Si filtra basá riba e idi- 
oma primario di respon- 
dentenan, ta resultá e ora 
ei ku hustamente bou di 
respondentenan ku ta papia 
papiamentu na kas (256), 
tin ménos aprobashon pa e 
kontenido duná (si = 54,7%, 
no = 45,3%). Den tur kaso 
por papia di un sentimentu 
mas positivo. No a kontrolá 
e importansia estadfstiko 
di e diferensia entre e dife- 
rente gruponan. 


Bo ta di akuerdo ku e kontenido ku a duna na e 
’laso direkto' ku Hulanda? 


Si No 


;40.9X 


Enkuesta yuni 2020 (N = 589) 


Referéndem 2015 


Despues di inisio di e crisis di Covid, bo tin mas, 
mesun tantu óf ménos apresio pa nos posishon di 
'munisipiospeshal'den Hulanda? 


Mesun tantu 


N = 589 

Rónt Klein Boneiru 

Un di e kaminatanan di mas intere- 
sante ku nos di Grupo Chantiwawa a 
realisá te awor ta rónt Klein Boneiru. 
STINAPA a sóru pa nos transporte 
ku nan boto. Nos a sali for di Boneiru 



Cornelis Raven (Shon Bubuchi) 
Debrot. 


banda di mitar di shete. Kapitan Din 
Domacassé, asistf pa su yu hómber a 
hiba nos. 

Importante ta, si bo ke kana rónt 
Klein Boneiru, pa yega e isla ei tem- 
pran. Asina bo ta gana tempu, skapa 
solo, miéntras ku bo ta haña asina 
oportunidat pa den tur trankilidat 
eksplorá kosta di e isla, ku ta enserá 
un distansia di algu ménos ku 12 kilo- 
meter. Un distansia no masha largu, 
pero ku riba Klein Boneiru ta parse 
dóbel. 

Na diferente okashon m’a yega di 
kana e ruta aki. E promé biaha tabata 
mi so, despues ku mas hende, tambe 
ku grupo. E dia ku Grupo Chantiwawa 
tabata sigur despues di un seis aña 
asina ku m’a bolbe kana Klein Bo- 
neiru. 

Awe e promé relato di nos relato di 
Klein Boneiru, den kua mi ta bai duna 
atenshon tambe na historia di e isla. 

Klein Boneiru ta un di e parselanan 
(Kavel 5) ku gobiérnu kolonial a bende 
publikamente djamars dia promé di 
séptémber 1868 na Kórsou. Angel J. 
Jessurun, un komersiante hudiu di 




Kórsou, a kumpra Klein Boneiru pa 
8.000 florin. 

Kunuku Bieu 

Historia di pueblo Kunuku Bieu tin 
hopi relashon ku Klein Boneiru. Si pa- 
pia di Victoriano (Toyan) Evertsz, ha- 
bitante di Kunuku Bieu (Nort di Saliña) 
no por keda sin papia di e isla chikitu 
aki, drurm den skochi di Boneiru, e 
isla mama. Toyan Evertsz tabata vitó 
na Klein Boneiru den e temporada ku 
Cornelis Raven (Shon Bubuchi) De- 
brot tabata doño di e isla (plantashi) 
aki. 

Mi tata Janchi a konta mi hopi di e 
Klein Boneiru di e prome dos dékadan- 
an di siglo pasá, komo ku e tempu ku 
e tabata mucha, e tabata bai Klein Bo- 
neiru pa yuda su tio Toyan Evertsz pa 
kima karbon. 

Famia Evertsz tabata biba origi- 
nalmente den kuna di Kunuku Bieu, 
esta e parti nortost di loke nos konosé 
awendia komo Nort di Saliña, pabou 
di Mentorito, ku tabata kunuku di un 
di e Evertsz-nan, Samuel Evertsz, ku 
tambe tabata yu di Toyan. 

Toyan Evertsz tabata desendiente 
di e promé Evertsz-nan ku a establesé 
na Boneiru. E tabatin mas ruman. Toy- 
an mes tabata ruman ohochi di Victor, 
kariñosamente yama Tóchi. Tabatin 
ademas Eduardo, Reneta i Eustacia. 

Klein Boneiru a hunga un papel im- 
portante den historia di Boneiru, anke 
nunka e isla aki no tabata perman- 
entemente habitá, manera ta e kaso 
ku su mama, Boneiru. 

Promé menshon 

Un di e promé menshonnan di e 
isla Klein Boneiru ta di un tal De Laet, 
komandante di un di e barkunan di 
un flota dirigi pa vise-almirante Joost 
van Trappen, alias Banckert. Banckert 
tabata un komandante di Piet Heyn i 
el a sali for di Hulanda ku un flota di 
barku, pero un di e barkunan, De Ti- 


jger, ta kita for di e flota i ta keda dualu 
den Karibe. Asina e tripulantenan di e 
barku ta haña Boneiru na bista riba un 
dia den luna di yaniiari 1629. 

De Laet i su hendenan tabatin mie- 
du di baha na tera riba Boneiru i a opta 
pa tira anker pabou di Klein Boneiru. E 
miedu tabata pa e spañónan ku tabata 
okupá e isla ainda. 

Den e dianan ei tabata kustumber 
ku prinsipalmente hulandesnan tabata 
piratiá den Karibe. Entre otro nan ta- 
bata bini Boneiru vários bia pa hórta 
salu, palu di brasil (brasia), kabritu i 
karné. 

E hómbernan di De Laet ta subi 
tera na Klein Boneiru, na unda nan ta 
kuminsá kap palu. Segun e relato di 
De Laet, 20 hómber tabata kap palu, 
2 tabata karga e palunan trese kosta, 
kaminda 5 otro hómber tabata kap e 
palunan hasi mas chikitu, pa asina 
pone nan na bordo di De Tijger. Taba- 
tin 10 hómber mas enbolbi den e dife- 
rente trabounan. 

Karbon 

Tabata palu tambe ku a atraé Toy- 
an Evertsz i un grupo di hóben i hóm- 
ber di Kunuku Bieu pa bai traha riba 
Klein Boneiru. Den e tempu ei ya kaba 
Klein Boneiru tabata di Shon Bubuchi 
Debrot, ku tabatin su kas na Playa, 
aktualmente konosf komo Passangra- 
han. 

Na kuminsamentu di e siglo aki 
(siglo 20) e siguiente personanan ta- 
bata forma parti di e grupo di Toyan 
Evertsz riba Klein Boneiru: Alexander 
(Chandi) Evertsz, Chas Cicilia, Chofi 
Thodé, Charli Anthony i su tata Janshi 
Anthony, Janchi Antoin i Bubu Cicilia. 

Diferente di e personanan aki ta- 
batin relashon familiar ku otro. Chandi 
Evertsz tabata yu di Toyan Evertsz. 
Bubu Cicilia tabata kasá ku un subrino 
di Toyan, esta Domitilia, yu muhé di 
Reneta Evertsz i Adriaan (Jan) Britt. 
Janchi Antoin mi tata tabata subrino 

di Chandi Evertsz i nietu di Toyan. E 
tabata yu di Leona, kasá ku Frederik 
Antoin. 

Klein Boneiru tabata konosi komo 
un isla ku hopi palu den pasado. No 
solamente palu di brasil i wayaká, ku 
tabata eksportá den siglonan pasá, 
ma tambe otro tipo di palu, ideal pa 
traha karbon. 

Korentin 

Den e tempu ei tabatin tres edifisio 
di piedra riba Klein Boneiru. Pa di pro- 
mé tabatin un kasita na e kosta nort- 
wést di e isla, konosl bou di e nómber 
korentin óf korantin. E nómber aki ta 
originá di e palabra ‘quarantaine’ i ta- 
bata referl na kóntrólnan médiko ku 
tabata tuma lugá riba nabegantenan 
ku kier a baha na Boneiru. 

Ta asina ku den tempu ku e enfer- 
medat kólera tabata asotando Bonei- 
ru, a bini ku un dekreto ku tur barku ku 
kier a ankra na e isla aki, mester a bai 
promé den ‘quarantaine’ na Klein Bo- 
neiru. E dókterdi e isla (‘landschirurgi- 
jn’) luego tabata bai Klein Boneiru, na 
unda den e kasita aki e tabata someté 
e tripulantenan di e barku na un eksa- 
men médiko rigoroso. 

Na e kosta pariba di Klein Boneiru 
tambe tabatin dos kas. Un asina yama 
‘kas grandi’ i un ‘kas chikitu’. 

E edifisio chikitu di Korentin taba- 
ta e promé atrakshon ku nos a topa 
riba nos kaminda. E no ta leu for di 
loke turistanan ta yama ‘No Name 
Beach’, nómber duná pa turistanan. 
Na desémber 1999 a dun’é nómber di 
Playa Neme, despues ku a kumpra e 


isla for di un grupo dirigl pa Maurice 
Neme. Pero e nómber ei no a biba 
nunka. Konseho Insular unánimam- 
ente a yega di aseptá un moshon, riba 
proposishon di Robby Beukenboom, 
pa yama e playa aki ‘Playa Victoriano 
(Toyan) Evertsz’, pero nunka a ehe- 
kutá e moshon. 

Kalabari 

Na e kosta nort di Klein Bonaire por 
topa ku hopi palu di kalabarl. Kiko ta 
kalabari? Kalabarl ta un di hopi palu- 
nan balioso ku ta krese i biba den e 
naturalesa boneriano, pero ku hopi 
hende den e tempu aktual no konosé, 
pasobra no tin masha di e palunan 
aki den nos naturalesa boneriano. 
Na Klein Boneiru sl tin ainda basta 
ehemplar. 

E nómber sientlfiko di e palu aki ta 
Xannthoxylum óf Zanthoxylum flavum 
i bo ta hañ’é na Boneiru i Kórsou. Na 
Aruba e ta deskonosl. Kalabarl por al- 
kansá un altura di entre 6 pa 13 meter. 
E tin un tronkon lizu koló shinishi i ta 
krese riba suelanan ku ta kontené hopi 
kalki. E ta krese hopi pokopoko, loke 
ta un karakterlstika tambe di palunan 
duru. 

Frater Arnoldo den su buki (estu- 
dio) titulá ‘Handleiding tot het gebruik 
van inheemse en ingevoerde planten 
op Aruba, Bonaire en Curaçao’, ta sp- 
lika ku e kualidat di mas importante di 
kalabari ta su aroma, tantu su blachi- 
nan komo e palu mes. Ora ku bo kibra 
óf machiká un blachi di kalabari, e ta 
produsl un holó aromátiko, loke tin di 
aber ku klirnan produktor di zeta ku tin 






den e foyonan aki. 

Segun John De Freitas den e 
buki “De inheemse bomen van de 
Benedenwindse Eilanden”, un edis- 
hon di Carmabi, te na aña 1990 tabata 
pensa ku, pa loke ta trata e islanan 
Aruba, Kórsou i Boneiru, ta riba nos 
isla so e palu aki tabata krese riba 
Seru Largu i Klein Boneiru. Pero na 
aña 1990 pa promé bes a topa ku 


dos grupo di e palunan aki riba Seru 
Blanku na e punta ost di Kórsou. De 
Freitas ta anotá ku riba diferente isla 
karibense i tambe na Florida, Estádos 
Unidos, por topa ku kalabarl. 

Frater Arnoldo, kende a yega di tra- 
ha na St. Dominicusschool na Boneiru 
den añanan sesenta, den su bukinan 
ta yama kalabari ‘Fagara flava”. 

301téln tempu bteu 



Foto di e edifisio di TCB den tempu ku e tabata ABN-Bank. E promé banko den e 
edifisio aki tábata Bonaire Commercial Bank. 


Programanan di Bonaire.tv 
Telbo kanal 70 
Flamingo TV kanal 23 


Djasabra 27 Yiini 

12:00 Herensia: Anhelica Martina 
13:00 Aki Boneiru: Ellen Herrera - 
Muraya Roi Lamunchi 
14:00 Herensia: Lydia Richardson 
15:00 BAPA: Kueba di La Birgen 

16:00 MNB: Rob van den Berge 

17:00 Herensia: Pastor Goes 
18:00 Programa spesial: 

Presentashon di Vicente Kelly 
19:00 Aki Boneiru: Win Anthony 
'Dos Pos' 

20:00 Herensia: Doloris, Juanita i 
George Jenkins 

21:00 Aki Boneiru: Flora Martis 
23:00 Herensia: Winifred Smit 


«1 


Djadumingu 28 Yiini 

12:00 Programa:Prayer & 

I ntersession 

13:00 Programa Spesial: Dia di Tata 
'Ripitishon' 

14:00 Obra Den perta Parti 3 
15:30 Puerto Latino: Luis Zárraga 

16:00 Herensia: Anhelica Martina 
17:00 Aki Boneiru: Ellen Herrera - 
Muraya Roi Lamunchi 
18:00 Herensia: Lydia Richardson 
19:00 BAPA: Kueba di La Birgen 

20:00 MNB: Rob van den Berge 

21:00 Herensia: Pastor Goes 
22:00 Presentashon di Vicente Kelly 
23:00 Aki Boneiru: Win Anthony 
'Dos Pos' 

Tur mérdia 12’or ta kuminsá un pro- 
gramashon nobo di 4 ora. 

E programashon aki ta ripiti pa 24:00. 


MONCHI & TONCHI 

( -\ 

Gezag no ta hasi wega. El 

a drenta pueblo i asta toka 
bamba na San Wan. 

V J 

( —"—:-\ 

Awél si. E siman aki el a 

kambia e 'ij' den su fam pa 
un ’ei'. 

V. J 

1// \ 



Hendenan di 
Boneiru 


WANA 


Juana Juanita Martijn 
ta otro persona ku a 
biba i muri bai trankil 
den e bario Rincon. E 
persona aki a nase 
dia24 diyiini 1901, 
ku ta un fecha hopi 
importante pa 
spesialmente 
hendenan di su 
bario, komo ku ta 
fiesta di San Juan. Pa 
asentuá esaki su 
mayoman no solamente a yam’é Juana, sino a pone 
Juanita aserka tambe. Su nómber di kariño tabata 
Wana. Wana nunka a kasa. E tabata biba no masha 
leu for di e busto Julio Abraham na entrada di e 
sentro di Rincon. E adrés aki tabata ántes Rincon 
336. Su profeshon tabata bendedó den pakus. 

Un parti grandi di su karera laboral tabata na e pakus 
di Chonchi Sint Jago den Rincon, di manera pues ku 
Wana no tabata biba masha leu for di su boka di 
trabou. Den ménos ku tres miniit e por a kana yega 
su trabou. Wana tabata gana 30 florin pa luna na 
momentu ku el a kuminsá traha den e pakus aki dia 5 
di febriiari 1936. Na 1960 e tabata gana fl.35,—pa 
luna. E pakus di Chonchi tabata bende komestibel i 
artikulonan di promé nesesidat. Pero tambe bo por a 
haña mas kos, entre otro ról di waya, kumpra na e 
pakus aki, ku tóg den su tempu tabata konsiderá un 
di esnan di mas importante den Rincon. 

Encamacion Sint Jago, alias Chonchi, tabatin 
negoshi na Playa tambe den e edifisio ku hopi aña 
pasá tabata di Herrera Hermanos. Tambe e tabata 
eksplotá plantashi Amba un tempu. Chonchi tabata 
operá su negoshinan komo Sint Jago Trading Co. E 
tambe sa tin beinam: Chonchi Kriki. 

Anterior plantashinan 

Loke ta resaltá bon den e seri aki, 
ku ta bai tokante spiritu i otro fenóme- 
nonan straño i misterioso den histo- 
ria di Boneiru, ta e papel sentral ku 
e anterior plantashinan di Boneiru 
ta hunga. Tin hopi suseso relashoná 
ku presensia di spiritu riba e anterior 
plantashinan aki, manera Lima, Wash- 
ington, Slagbaai, Bolivia, Barcadera, 
Santa Barbara, Colombia i sigur Wa- 
shikemba. Pero tambe na Saliña. 

Hende grandinan ku a lanta na 
Tra’i Montaña ta papia di Colón, mo- 
mentu ku nan ta referi na e anterior 
plantashi Colombia. Ta un di e dife- 
rente plantashinan di Boneiru ku tin 
nómber di pais óf kapital di sierto pais- 
nan. 

Colombia den e grupo aki ta okupá 
un lugá importante. E teritorio aki tin 
algu misterioso kuné. Bo no porsplika, 
pero bo ta sintié. Colombia ta un di e 
parselanan ku Gobiérnu di Hulanda a 
bende publikamente na 1868. A bende 
e teritorio aki, kalkulá e tempu ei na 
1.100 bénder, ku Ernst Barend Fer- 
dinand Hellmund, konosi komo Shon 
Ernst, pa e préis di fl.4,10 pa bénder. 
Shon Ernst a paga total un montante 
di fl.4,510,— pa e tereno aki. 

Despues ku Shon Ernst a bende 
Colombia, e plantashi aki a pasa den 
diferente man. Entre otro e tabata di 
famia Hart, den promé mitar di siglo 
pasá un di e famianan komersiante di 
mas prominente i importante di Bonei- 
ru. Nan tabatin e negoshi Jozef Hart 
Sons. 


Lagaru 

Colombia ta un region bunita, pero 
ei mes e ta salbahe, brutu i sin kom- 
pashon pa esnan ku disidi pa krusa 
den su mondinan. 

Laurens (Lénchi) Felida, kende ta- 
batin su kunuku te den e parti nort di 
Tra’i Montaña, atraha hopi den Colón, 
entre otro kórtando sentebibu. 

Aparte di sentebibu tabatin tambe 
kimamentu di karbon i kriamentu di 
kabritu den Colombia. Na e kosta pa- 
bou di Colombia, kaminda te ainda tin 
e restunan di e kas di vitó di e anterior 
plantashi aki, barkunan tabata ankra 
pa bin karga e produktonan aki pa 
hiba Kórsou i otro islanan den Karibe. 

Nan ta konta ku Lénchi, buskan- 
do un kabritu ku a pérdé den Colón, 
a yega di topa den un kueba ku un 
animal straño i misterioso. Lénchi, 
momentu ku el a deskubri su kabritu 
pérdf den mondi di Colón, a sigui tras 
di e animal aki. E kabritu a drenta un 
kueba i Lénchi, hasiendo intento pa 
drenta e kueba aki, a topa ku un bestia 
straño, ku orea largu, un asina yamá 
‘Lagaru’. Lénchi a kore bai limpi for di 
e kueba aki, sin buska drechi mas di 
su kabritu. 

E storia aki di Lagaru ta bon konosi 
na Tra’i Montaña. Tin mas hende ku a 
yega di tende di e storianan di Lagaru 
óf a mira e spiritu aki personalmente. 

Misterioso 

Den Colombia tin un kueba yamá 
Kueba di La Birgui, un di e diferente 
kuebanan ku tin den e parti pariba di 
Colombia. Bo ta sinti algu na momen- 
tu ku bo ta den e kueba aki. 


MISTERIONAN BONERIANO 


keda kana bai bini pa algun ratu riba e 
dak. Tabata un forsa invisibel. 

E fenómeno misterioso aki a mani- 
festá su mes masoménos na aña 
1960, en todo kaso promé ku Julio 
Abraham, un amigu personal di Me- 
dardo, a muri. Na un okashon Me- 
dardo a invitá su amigu Julio (Djul), ku 
na promé instante no kier a kere, pa 
bin eksperensiá personalmente e loke 
tabata pasa na e kas. Pero e dia ku 
Djul a bini, e bishitante misterioso no 
a laga tende di dje. 

Jesse Thodé, segundo yu di Me- 
dardo i Ana, ta kórda kon un bia e mes 
a mira kon su tata a kue un pal’i ba- 
sora ku kua el a kuminsá ta bati den 
dak di zim di e kas kaminda e tabata 
tene e stapnan. 

Hasiendo esaki diripiente un bola 
di kandela a drenta e kas. Medardo a 
kue un machete i a kuminsá trata na 
kap e bola, ku a kuminsá move e ora 
ei bai den direkshon di e porta será. E 
bola a logra, ku masha difikultat, pasa 
den un skref chikitu bou di e porta bai 
pafó. 

Un anochi, drumiendo den un sofa 
den kas, Medardo tabata a lanta mar- 
dugá, debi ku el a sinti kon un hende 
tabata pis’é abou. Na promé el a kere 
ku ta su esposa, ku tabata drumi den 
kamber, tabata pis’é. 

Ora sinembargo ku Dada, manera 
nan tabata yama Medardo kariñosa- 
mente, a tira un bista den sala di 
e kas, el a mira un figura straño, ku 
solamente un wowo manera di glas 
meimei di su frenta, miéntras ku e na- 
nishi dje figura aki tabata manera e 
spor di un gai. Medardo a bula lanta i 
a kuminsá na zundra e figura aki i na e 
momentu ei el a disparsé. 

Un sierto momentu Medardo i su 
famia no por a soportá mas e teror so- 
brenatural ku tabatin den e kas. Nan a 
sali, na manera di bisa, na kareda for 
di e kas. Julio Abraham, su amigu per- 
sonal, a ofresé nan un kas ku e tabatin 
pará bashi no masha leu for di e kas 
den kua e susesonan misterioso aki a 
tuma lugá. 




Walter Coffie, un ferviente kuedó 
di yuana, a topa un dia, bou di guia 
di Jan Felida, ku un yuana a kana 
krusa nonans dilanti. E yuana a para 
ketu laga Walter ten’é na su wesu di 
yangadó. Komo ku e yuana aki taba- 
tin un kos misterioso kuné, Walter a 
pon’é abou pa lag’é bai, pero e no kier 
a bai. El a keda pará ketu i te asta, ora 
ku nos a kuminsá alehá for di e sitio, el 
a kuminsá ta kana bini nan tras. 

Un otro dia atrobe, hibando algun 
persona Kueba di La Birgui, un per- 
sona a topa ku un yuana straño den 
Colón. E yuana tabata den un palu di 
stóki i na momentu ku ya e persona a 
pasa e palu bai, e yuana a bula for di 
e palu, pero kayendo riba su lomba. El 
a keda drumf ketu i e persona a ten’é 
den man pa studi’é. E yuana tabata 
manera paralisá. Na su wowonan por 
a mira ku e tabata na bida. Ademas 
e tabata hala rosea levemente. Pero 
mas aleu e no tabata move. E persona 
pon’é abou i nos a sigui nos kaminda. 

Den Colon tin tambe un graf bieu 
ku, segun nan ta konta, ta data for di 
tempu spañó (1499-1635). Hopi bia 
hendenan a pérdé ántes den Colom- 
bia. Mayoria a bini bék. Tin ku nan a 
haña morto despues, miéntras ku tin 
ku nunka mas a regresá. E mondi di 
Colombia ta manera a kome nan. E 
spiritunan di Colombia semper bai lo 
keda hasi e region bunita aki intrankil. 


Bola di kandela 

Den storia i eksperensianan ku 
spiritu na Boneiru un fenómeno hopi 
konosf ta un bola di kandela ku hende- 
nan sa mira. No mester konfundf esaki 
sinembargo ku e lus ku nan sa mira 
ántes na kosta óf den saliñanan. Esei 
nan ta yama ‘saltá’. E bola di kandela 
ta otro. Miéntras ku saltá ta un lus pa- 
sifiko, historia oral ta mustra ku e bola 
di kandela ta hor’ 

Jesse de 
Marchena, yu 
di Medardo 
de Marchena 
a konta di un 
suseso straño 
i misterioso 
ku nan famia 
a pasa aden, 
relashoná ku 
e bola di kan- 
dela aki, di kua 
mas hende a 
yega di konta 
basá riba nan 
eksperensi 
anan, entre 
otro den e an 
terior plantashi 
Washington. E 
relato di Jes 
se a sali den 
e edishon di 
Pasku di Extra 
na desémber 
2001 . 

Medardo de 


Marchena tabata un persona hopi ko- 
nosf na Kórsou den e promé mitar di 
siglo pasá. E tabata un hómber krftiko, 
rebelde i revolushonario, ku tabata 
skirbi den vários publikashon di den 
dékada binti i trinta. P’esei a deten’é 
i intern’é na Boneiru durante Segundo 
Guera Mundial. 

Despues di Segundo Guera Mun- 
dial Medardo de Marchena a keda 
biba na Boneiru, na unda e tabata 
embolbf den entre otro negoshi di 
eksportashon di piská pa Kórsou. 
Tambe el a haña trabou den gobiérnu. 
El a kasa tambe ku un dama boneria- 
no, esta Ana Thodé. 

E famia aki tabata biba den e ul- 
timo kas situá kant’i laman na Playa 
Pabou den añanan sinkuenta. E kas 
aki t’ei ainda, situá na kuminsamentu 
di Kaya Playa Lechi. 

Na promé instante bida di e famia 
aki den e kas en kestion tabata sin 
problema. Medardo tabata kria galiña i 
tambe un kantidat grandi di kabritu na 
e kas aki. E kabritunan tabata sali tur 
dia bai kome riba kosta di Playa Lechi, 
Hato i tin bia te asta mas pabou, den 
direkshon di Santa Barbara. 

Fenómeno straño 

A yega dianan sinembargo ku e 
famia aki a kuminsá ta sinti kosnan 
straño ta tuma lugá tantu pafó komo 
den e kas aki. Riba tur djamars i 
djabiérné, eksaktamente mitar di sh- 
ete di anochi, un bientu feros tabata 
kuminsá supla banda di e kas aki. Un 
bientu ku tabata pone e palunan di 
oleifi banda di e kas sagudi pisá. 

Na mes momentu ku e bientu aki 
lanta, habitantenan di e kas tabata sin- 
ti kon un hende tabata kana riba dak 
dje kas. Tabata stapnan komo sifuera 
di un persona ku sapatunan pisá bistf. 
Sapatunan manera di sóldá. E tabata 


Bishitante den Kueba di La Birgen. 

BJ SC a tuma despedida di J aeden 
C restian i E manuel L ont 


KRALENDIJK—Djasa- 
bra ultimo tabatin entrega 


di premio di e torneonan 
dediká na Jaedan Crestian 


i Emanuel Lont i alabes 
a sorprendé e dos hun- 

gadónan, loke nan mes a 
eksperensiá. 

E hungadónan di e tor- 
neonan a haña invitashon 
di sr Pop pa tabata presente 
na Between 2 Buns. 

Esnan ku a kai den pre- 


mio di e torneo dediká na 
Jaedan tabata: 

1. Emanuel Lont. 

2. Ralph Salimin. 

3. Jaedan Crestian. 
Jaedan a remarká ku 

anke e tabatin dos aña inak- 

tivo, e la aseptá e reto pa 
partisipá den e torneo i gana 
di eentre otro su maestro! 

Den e torneo dediká na 
Emanuel Lont tabata Fred- 
eric Simonis ku a gana tur 
su weganan, ke men invik- 
to. 

1. Fredric Simonis. 

2. Ralph Salimin. 

3. Emanuel Lont. 

Despues di entrega 

di premio a yama e dos 
hóbennan Jaeden I Emanu- 


el dilanti pa risibf un bunita 
rekuerdo di BJSC, un Bo- 
neiru ku nan portrét hinka 
den dje. 

Un bunita trabou di sr 
Maximi Chirino. 

Despues di esaki tabata 
famia Lont ku a sorprendé 
e presentenan ku un trofeo 
rotativo pa laga e torneo 
dediká na Emanuel sirbi 
pa un estimulo pa sr Pop i 
e hóbennan pa sigui parti- 
sipá. 


Frederic Simonis a tuma 
e trofeo komo e promé ga- 
nadó. 

Esun ku gan’é tres bia ta 
keda ku e trofeo. 

Tantu Jaedan i Emanuel 
a partisipá mas ku 10 aña 
den e klup hubenil di ahe- 
dres i ta gradesido di lokual 
nan a siña i serka Mener 
Pop. 

Awó nan ta en buska di 
un klup na Hulanda pa por 
sigui desaroyá nan nivel di 
ahedres na Hulanda kamin- 
da nan ta bai studia. Tambe 
nan ta spera ku e hóbennan 
lo djóin pa siña e wega ku ta 
yudabo kon pensa i planiá 
i sigur den pensa pa mate- 
rianan komo matematika i 
den bo estudio general. 

E premionan di klup a 
ser entrega pa miembro di 
direktiva sra Rudsela Cof- 
fie. 

Nos ta desea Jaedan 





Crestian i Emanuel Lont 
hopi eksito den futuro ku 
nan estudio i tambe den e 
deporte di ahedres i nan ta 


semper honhinf. 

Riba potrétnan e parti di 
premiashon. 


































































Unda ku bo bira EZ AIR bo ta mira! Esun mas kumbiniente. 


Selebrashon di San I uan 


Nos ta bék 
tur-tur! 


EZAlI 


EZ Air tin buelo diario entre Bonaire, Curaçao i Aruba 


KAYA ITALIA 1, KRALENDIJK, BONAIRE • 717 1900 - 561 1900 • info@flyezair.com 


Bishitá nos ofisina na Kaya Italia 1, Kralendijk pa 
kumpra bo pasashi pa Aruba óf Kórsou óf bishitá nos’ 
website: www.flyezair.com. 


igui nos f ez air 


Fly 


to 


vay 


www.flyezair.com 

